
Kazlų Rūdos savivaldybės administracija, juridinio asmens kodas 188777932, kurios buveinė įregistruota adresu Atgimimo g. 12, 69413 Kazlų Rūda (toliau – Užsakovas), kuriai (-iam) atstovauja (pareigos, vardas, pavardė), veikiantis (-i) pagal (dokumentas, kurio pagrindu veikia asmuo), ir 
(Rangovas), juridinio asmens kodas (nurodomas kodas), kurios buveinė įregistruota adresu (nurodomas adresas) (toliau – Rangovas), kuriam atstovauja (pareigos, vardas, pavardė), veikiantis (-i) pagal (dokumentas, kurio pagrindu veikia asmuo), 
toliau kartu vadinami Šalimis, o kiekvienas atskirai – Šalimi, sudarė šią sutartį (toliau – Sutartis):

KAZLŲ RŪDOS SAVIVALDYBĖS APŠVIETIMO TINKLŲ IR ĮRENGINIŲ REMONTO DARBŲ VIEŠOJO PIRKIMO–PARDAVIMO SUTARTIES BENDROSIOS SĄLYGOS

1.	PAGRINDINĖS SĄVOKOS IR SUTARTIES AIŠKINIMAS

1.1.	Sąvokos

1.1.1. Šioje Sutartyje didžiąja raide rašomos sąvokos turi šias reikšmes:
1.1.1.1. Ataskaitinis laikotarpis – kalendorinis mėnuo, už kurį Rangovas pateikia atliktų Darbų dokumentus; jeigu Užsakymas priimamas atskirai, Ataskaitinis laikotarpis gali sutapti su tokio Užsakymo vykdymo laikotarpiu;
1.1.1.2. Atliktų darbų aktas – dokumentas, kuriame Rangovas nurodo Darbus, atliktus per Ataskaitinį laikotarpį, taip pat atliktus nuo Sutarties įsigaliojimo dienos iki Ataskaitinio laikotarpio pradžios, jų kiekius bei vertes ir kurio pagrindu Rangovas prašo Užsakovo sumokėti už Darbus, atliktus per Ataskaitinį laikotarpį;
1.1.1.3. Atsisakomi darbai – Darbai ar jų (kiekiai) apimtys, kurie Sutarties vykdymo metu Užsakovui tapo nereikalingi arba nebus atliekami dėl Techninės specifikacijos, įskaitant tokius Darbus ar jų (kiekius) apimtis, kai Sutarties įgyvendinimo eigoje paaiškėjo, kad tokio pobūdžio Darbų vykdymas yra netikslingas;
1.1.1.4. Bendrosios sąlygos – šis Sutarties dokumentas, kuris vadinasi „Kazlų Rūdos savivaldybės apšvietimo tinklų ir įrenginių remonto darbų viešojo pirkimo–pardavimo sutarties bendrosios sąlygos“;
1.1.1.5. Darbai – Techninėje specifikacijoje ir (arba) Specialiosiose sąlygose nurodyti darbai ir kiti darbų teikimo, Prekių tiekimo, darbų atlikimo veiksmai, kuriuos pagal Sutartį ir teisės aktų reikalavimus privalo atlikti Rangovas; 
1.1.1.6. Darbų dokumentai – Užsakovo dokumentai ir Rangovo dokumentai kartu;
1.1.1.7. Darbų perdavimo – priėmimo aktas – dokumentas, įforminantis atliktų Darbų  perdavimą –priėmimą; 
1.1.1.8. Darbų pradžia – konkretaus Užsakymo gavimo diena arba Užsakyme nurodyta vėlesnė Darbų pradžios diena. Pavojingos ar avarinės būklės atveju Darbų pradžia laikomas skubaus pranešimo gavimo momentas;
1.1.1.9. Išlaidos – visos pagrįstos protingo dydžio tiesioginės išlaidos (išlaidos darbo užmokesčiui, Darbų vietai, Priemonėms, valstybės rinkliavoms, kitiems mokėjimams tretiesiems asmenims ir pan.) ir pridėtinės išlaidos, kurias Rangovas patyrė vykdydamas Sutartį, neįskaitant pelno;
1.1.1.10. Įrenginiai – mašinos, prietaisai, įtaisai energijai, medžiagoms gaminti ir informacijai priimti, perduoti ar keisti;
1.1.1.11. Objektas – Kazlų Rūdos savivaldybės teritorijoje esantys apšvietimo tinklai, įrenginiai ir jų dalys, kuriuose pagal atskirus Užsakymus atliekami Darbai. Konkreti Darbų vieta ir apimtis nurodoma Užsakyme;
1.1.1.12. Papildomi darbai – darbai, kurie nebuvo numatyti Pirkimo dokumentuose ir Sutartyje, taip pat Pirkimo dokumentuose ir Sutartyje nurodytų Darbų kiekius (apimtis) viršijantys kiekiai, dėl kurių svyravimo nebuvo perduota rizika Užsakovui, ar apimtys. Taip pat Papildomais darbais yra laikomi darbai, kurie nenumatyti Sutartyje, tačiau yra tiesiogiai susiję su Darbais, ir kuriuos būtina papildomai atlikti dėl Techninės specifikacijos reikalavimų būtinų pakeitimų (tarp jų – Darbų apimčių pakeitimo), klaidų ar trūkumų Techninėje specifikacijose taisymo.
Tuo atveju, kai Sutarties kaina apskaičiuojama taikant fiksuoto įkainio kainodarą, Papildomais darbais taip pat yra laikomi Darbų kiekių žiniaraštyje nurodytų Darbų kiekius viršijantys kiekiai, kai dėl to viršijama Pradinės sutarties vertė, o tuo atveju, kai Specialiosiose sąlygose yra nurodyta papildomiems Darbų kiekiams įsigyti lėšų suma, – kai viršijama ir ši suma.
Papildomais darbais nėra laikomi tie darbai, kurie nors ir nebuvo nurodyti Techninėje specifikacijoje ar kituose pirkimo apimtyje esančiuose dokumentuose, tačiau jie yra tiesiogiai susiję su Darbais arba kitais Rangovo įsipareigojimais pagal Sutartį, ir juos Rangovas, būdamas savo srities profesionalas, turėjo tinkamai įsivertinti prieš sudarydamas Sutartį;
1.1.1.13. Pažyma apie atliktų darbų vertę – dokumentas, kuriame Rangovas nurodo Darbų, atliktų per Ataskaitinį laikotarpį, sulaikomą pinigų sumą (jei taikoma), taip pat atliktų nuo Sutarties įsigaliojimo dienos iki Ataskaitinio laikotarpio pabaigos, bendras vertes ir kurio pagrindu Rangovas prašo Užsakovo sumokėti už Darbus, atliktus per Ataskaitinį laikotarpį;
1.1.1.14. Pirkimo dokumentai – dokumentai, pagal kurių sąlygas atliktas pirkimas ir Rangovas pripažintas laimėtoju;
1.1.1.15. Pradinės sutarties vertė – Specialiosiose sąlygose nurodyta vertė be pridėtinės vertės mokesčio (toliau – PVM);
1.1.1.16. Medžiagos ir įrenginiai– Statybos produktai, Įrenginiai ir Priemonės kartu arba bet kurie iš jų atskirai, priklausomai nuo konkrečios Sutarties sąlygos konteksto;
1.1.1.17. Priemonės – įrankiai, prietaisai, įranga, pastoliai, tvoros ir kitokios techninės priemonės, statybiniai įrenginiai, mechanizmai ir transporto priemonės (statybinės mašinos, keltuvai, kranai ir pan.), statybos produktai, energijos ištekliai ir vanduo bei visi kiti dalykai, reikalingi tam, kad galima būtų vykdyti, užbaigti Darbus ir ištaisyti visus jų defektus, taip pat įgyvendinti kitas Rangovo pareigas pagal Sutartį, tačiau kurie nėra skirti sudaryti Objekto (Darbų) sudėtinę dalį ir jos nesudaro;
1.1.1.18. Rangovas – asmuo, kuris Specialiosiose sąlygose yra įvardytas kaip Rangovas, atliekantis Sutartyje nurodytus Darbus;
1.1.1.19. Rangovo dokumentai – duomenys, brėžiniai, skaičiavimai, modeliai, specifikacijos, bandymų vykdymo aprašai, bandymų rezultatų protokolai, naudojimo instrukcijos, išpildomoji dokumentacija, kiti techninės paskirties dokumentai, kurie yra reikalingi Darbų tinkamam vykdymui arba, kurie patvirtina Darbų tinkamą įvykdymą, taip pat visi leidimai, sutikimai ir kiti dokumentai, kurie yra būtini Darbų vykdymui bei užbaigimui ir nepatenka į Užsakovo dokumentų sąvoką (pavyzdžiui, leidimai eismo apribojimams);
1.1.1.20. Rangovo pasiūlymas – tai Rangovo pagal Pirkimo dokumentų reikalavimus pateiktų dokumentų ir duomenų visuma, pavadinta „Pasiūlymu“, kuriuo Rangovas pasiūlė Užsakovui atlikti Darbus ir įvykdyti kitus įsipareigojimus pagal Pirkimo dokumentuose nustatytas sąlygas ir kurį Užsakovas priėmė bei jo pagrindu sudarė šią Sutartį su Rangovu;
1.1.1.21. Rangovo personalas – Rangovo atstovai, specialistai, kiti Rangovo ir subrangovų, ūkio subjektų, kurių pajėgumais remiasi Rangovas, darbuotojai, taip pat kiti Rangovo arba subrangovų arba ūkio subjektų pasitelkti fiziniai asmenys, kurie tiesiogiai dalyvauja atliekant Darbus ir įgyvendinant kitas Rangovo teises bei pareigas pagal Sutartį;
1.1.1.22. Sankcijų įstatymas – Lietuvos Respublikos tarptautinių sankcijų įstatymas;
1.1.1.23. Sąskaita – Rangovo išrašoma ir Užsakovui apmokėjimui pateikiama sąskaita faktūra, PVM sąskaita faktūra ar kitas mokėjimo dokumentas už Rangovo tinkamai atliktus bei Užsakovo priimtus Darbus. Jeigu Sutartyje yra numatytas Darbų atlikimas atskirais Užsakymais, Sąskaita gali būti pateikiama dėl kiekvieno Užsakymo atskirai. Jei Sutartyje yra numatytas atsiskaitymas per Ataskaitinį laikotarpį, Sąskaita teikiama kiekvieną Ataskaitinį laikotarpį;
1.1.1.24. Specialiosios sąlygos – Sutarties dalis, kuri vadinasi „Kazlų Rūdos savivaldybės apšvietimo tinklų ir įrenginių remonto darbų viešojo pirkimo–pardavimo sutarties specialiosios sąlygos“ ir kurioje yra nurodytos pirkimo objekto įsigijimą aptariančios sąlygos bei kiti konkretūs duomenys, papildomos specialiosios sąlygos ir (ar) pakeičiamos, papildomos Bendrosios sąlygos (jei reikalinga);
1.1.1.25. Statybos produktai – kaip apibrėžta 2024 m. lapkričio 27 d. Europos Parlamento ir Tarybos Reglamento (ES) 2024/3110, kuriuo nustatomos suderintos statybos produktų rinkodaros taisyklės ir panaikinamas Reglamentas (ES) Nr. 305/2011, 3 straipsnio 1 punkte;
1.1.1.26. Susitarimas – tai dokumentas, kurį Šalys sudaro keisdamos Sutarties sąlygas VPĮ leidžiama apimtimi;
1.1.1.27. Sutarties kaina – pagal Sutartį Rangovui mokėtina galutinė bendra suma;
1.1.1.28. Sutarties sąlygos – Bendrosios sąlygos ir Specialiosios sąlygos kartu;
1.1.1.29. Sutartis – Kazlų Rūdos savivaldybės apšvietimo tinklų ir įrenginių remonto darbų viešojo pirkimo–pardavimo sutartis, kurią sudaro Sutarties sąlygos, Specialiosiose sąlygose išvardyti priedai ir Susitarimai;
1.1.1.30. Šalis – Užsakovas arba Rangovas, kiekvienas atskirai, priklausomai nuo konteksto;
1.1.1.31. Šalys – Užsakovas ir Rangovas kartu;
1.1.1.32. Techninė specifikacija – Užsakovo parengtas dokumentas, kuriame yra detalizuoti pagal Sutartį atliekami Darbai, apibūdinti reikalavimai ir (arba) tikslai Darbų tikslai, nurodyta, jei tai yra taikytina, metodai ir ištekliai, kuriuos privalo naudoti Rangovas ir (ar) rezultatai, kuriuos jis privalo pasiekti, ir kuris yra vienas iš Pirkimo dokumentų ir Sutarties priedų;
1.1.1.33. Užsakymas – Užsakovo Rangovui elektroniniu paštu ar kita Specialiosiose sąlygose nustatyta rašytine priemone pateikiamas nurodymas atlikti konkrečius Darbus. Pavojingos ar avarinės būklės atveju Užsakymas gali būti pateiktas telefonu ar tekstiniu pranešimu ir patvirtinamas raštu Specialiosiose sąlygose nustatyta tvarka;
1.1.1.34. Užsakovas – asmuo, kuris Specialiosiose sąlygose yra įvardytas kaip Užsakovas, įsigyjantis Specialiosiose sąlygose nurodytus Darbus;
1.1.1.35. Užsakovo atstovas – Specialiosiose sąlygose nurodytas už Sutarties vykdymą atsakingas asmuo, taip pat konkrečiam Užsakymui paskirtas įgaliotas asmuo, kai toks asmuo privalomas ar pasitelkiamas;
1.1.1.36. Užsakovo dokumentai – Techninė specifikacija, procedūrų, leidimų, sutikimų ir kiti dokumentai, taip pat visa kita Užsakovo turima ir Rangovui pateikta informacija ir dokumentai apie Darbus;
1.1.1.37. Užsakovo personalas – Užsakovo darbuotojai;
1.1.1.38. Valdžios institucijos – Europos Sąjungos valdžios institucijos, taip pat Lietuvos Respublikos valstybinės, regioninės ir savivaldybių valdžios institucijos (viešojo administravimo subjektai), įskaitant, be kita ko, Europos Sąjungos, Lietuvos Respublikos valstybinės, regioninės arba savivaldybių valdžios institucijų įgaliotuosius valstybės tarnautojus.
1.1.1.39.	 Kitų Sutartyje didžiąja raide rašomų sąvokų reikšmės yra nurodytos Sutarties tekste.
1.1.2.	Sutartyje neapibrėžtos sąvokos suprantamos ir aiškinamos taip, kaip jas apibrėžia VPĮ, Lietuvos Respublikos civilinis kodeksas, Energetikos įstatymą ir elektros įrenginių įrengimą bei eksploatavimą reglamentuojančius teisės aktus, ir kiti įstatymai bei teisės aktai, galiojantys Sutarties sudarymo ir vykdymo metu.
1.1.3.	Kitos, nei paminėtos Bendrųjų sąlygų 1.1.2 punkte, Sutartyje vartojamos sąvokos ir terminai turi bendrinę reikšmę arba artimiausią Sutarties pobūdžiui specialiąją reikšmę, jei Sutartyje nėra nustatyta ir paaiškinta kitokia jų reikšmė.

1.2.	Sutarties aiškinimas

1.2.1.	Sutartis yra sudaryta ir turi būti aiškinama pagal Lietuvos Respublikos teisės aktus.
1.2.2.	Diena Sutartyje reiškia kalendorinę dieną.
1.2.3.	Darbo diena Sutartyje reiškia bet kurią dieną, išskyrus šeštadienį, sekmadienį ir švenčių dienas Lietuvoje, nurodytas Lietuvos Respublikos darbo kodekse.
1.2.4.	Terminai pagal Sutartį yra skaičiuojami metais, mėnesiais, savaitėmis, darbo dienomis, kalendorinėmis dienomis, valandomis.
1.2.5.	Kvalifikacija, rėmimasis kitų ūkio subjektų pajėgumais, Darbų apimtis, peržiūra suprantami taip, kaip nustatyta VPĮ bei jį įgyvendinančiuose teisės aktuose.
1.2.6. Defektas reiškia Statybos produkto, Įrenginio arba Darbų ydą, trūkumą, taisytiną dalyką, įskaitant atvejus, kai kažko yra per mažai arba visai nėra.
1.2.7.	Informuoti, pranešti, įspėti, nurodyti arba atsakyti reiškia pateikti informaciją, pranešimą, įspėjimą, nurodymą arba atsakymą raštu.
1.2.8.	Patvirtinti reiškia pateikti patvirtinimą raštu arba pasirašyti dokumentą be išlygų ar su išlygomis, išskyrus atvejus, kai asmuo, pasirašydamas dokumentą, nurodo, jog atsisako jį patvirtinti.
1.2.9.	Jeigu Sutartyje nenurodyta kitaip, žodžiai, vartojami vienaskaitos forma, taip pat reiškia ir daugiskaitą ir atvirkščiai, vienos giminės žodžiai apima ir kitos giminės atitinkamus žodžius, žodis asmuo reiškia tiek fizinius, tiek ir juridinius asmenis.
1.2.10. Jeigu Sutartyje nurodyta reikšmė skaičiais ir žodžiais skiriasi, vadovaujamasi žodžiais nurodyta reikšme.
1.2.11. Jei mokėjimo valiutos pavadinimo trumpinys neatitinka mokėjimo valiutos pilno pavadinimo žodžiais, teisingu laikomas valiutos visas pavadinimas žodžiais.
1.2.12. Jei pateikiamos nuorodos į teisės aktus, turi būti taikomos aktualios teisės aktų redakcijos, jeigu nenurodyta kitaip.

1.3.	Dokumentų viršenybė

1.3.1.	Sutartį sudarantys dokumentai turi būti suprantami, kaip papildantys vienas kitą. Bet kokio Sutarties dokumentų sąlygų neatitikimo ar neaiškumo atveju, toks neatitikimas ar neaiškumas pašalinamas dokumentus aiškinant tokia eilės tvarka:
1.3.1.1. Specialiosios sąlygos;
1.3.1.2. Techninė specifikacija ir jos paaiškinimai;
1.3.1.3. konkretaus Užsakymo dokumentai;
1.3.1.4. Bendrosios sąlygos;
1.3.1.5. kiti Pirkimo dokumentai;
1.3.1.6. Rangovo pasiūlymas ir įkainių lentelė;
1.3.1.7. kiti Specialiosiose sąlygose išvardyti priedai.
1.3.2.	 Tuo atveju, kai Šalių Susitarimu yra keičiamos Sutarties sąlygos, naujai sutartos Sutarties sąlygos turi viršenybę prieš pakeistąsias.
1.3.3.	Jeigu Šalys sudaro Susitarimą dėl Sutarties sąlygų arba priedo papildymo nauja sąlyga, neatitikimo ar neaiškumo atveju tokia sąlyga turi viršenybę atitinkamai kitų Sutarties sąlygų arba kitų to priedo sąlygų atžvilgiu.
1.3.4.	Jeigu Šalys susitaria dėl naujo priedo, Šalys turi sutarti dėl naujojo priedo įtraukimo į priedų sąrašą vietos ir jo reikšmės aiškinant Sutartį. Jeigu naujas priedas yra įterpiamas į priedų sąrašą, jam turi būti suteikiamas eilės numeris su viršutiniu indeksu, atsižvelgiant į priedų eiliškumą ir svarbą (pavyzdžiui, priedas Nr. 41).

2.	SUTARTIES DALYKAS

2.1. Rangovas įsipareigoja savo rizika, sąskaita ir atsakomybe Sutartyje nurodytomis sąlygomis ir tvarka atlikti Darbus ir perduoti šių Darbų rezultatą Užsakovui, pašalinti visus jų defektus, taip pat įvykdyti kitus Sutarties reikalavimus, o Užsakovas įsipareigoja priimti Sutarties sąlygas atitinkančius ir tinkamai atliktus Darbus bei sumokėti Rangovui Sutartyje nurodytą kainą Sutartyje nustatytomis sąlygomis ir tvarka.
2.2.	Šalys, vykdydamos Sutartį, įsipareigoja laikytis visų Sutarties vykdymui taikytinų įstatymų bei kitų teisės aktų reikalavimų. Šalis turi teisę reikalauti, kad kita Šalis įvykdytų visus įstatymų bei kitų teisės aktų reikalavimus, taikomus Sutarties vykdymui. Nė viena iš Sutarties sąlygų nereiškia ir negali būti aiškinama kaip Užsakovo atsisakymas įstatymuose bei kituose teisės aktuose numatytų ir Sutartimi neaptartų Užsakovo kitų teisių ir garantijų, susijusių su netinkamu Darbų atlikimu ar jų kokybe, arba kaip Rangovo atsisakymas įstatymuose bei kituose teisės aktuose numatytų ir Sutartimi neaptartų Rangovo kitų teisių ir garantijų dėl atlyginimo už atliktus Darbus gavimo, Darbų perdavimo ar Darbų terminų pratęsimo.
2.3.	Rangovas privalo užtikrinti, kad Darbai atitiktų Techninės specifikacijos reikalavimus ir Rangovo pasiūlymo sąlygas, būtų kokybiški, atliekami tinkamai ir laiku, laikantis Sutarties sąlygų taip, kad tai labiausiai atitiktų Užsakovo interesus, pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius ir žinias.

3.	RANGOVAS IR KITI SUTARTIES VYKDYMUI PASITELKIAMI ASMENYS

3.1.	Kvalifikacija ir kiti Rangovo pasiūlymu prisiimti įsipareigojimai

3.1.1.	Rangovas atsako už tai, kad visą Sutarties vykdymo laikotarpį Rangovas ir Rangovo personalas būtų kompetentingas, patikimas ir pajėgus įvykdyti Sutarties reikalavimus:
3.1.1.1.	turėtų teisę verstis ta veikla, kuri yra reikalinga Sutarčiai įvykdyti. Užsakovui pareikalavus, bet ne vėliau nei per 5 (penkias) darbo dienas, Rangovas turi pateikti dokumentus, įrodančius, kad Sutartį vykdo tik tokią teisę turintys asmenys;
3.1.1.2.	atitiktų Pirkimo dokumentuose nustatytus kitus tiekėjų kvalifikacijos reikalavimus ir Sutarties tinkamam vykdymui būtinus reikalavimus bei neturėtų Pirkimo dokumentuose nustatytų pašalinimo pagrindų;
3.1.1.3.	laikytųsi Rangovo pasiūlyme nurodytų įsipareigojimų, įskaitant, bet neapsiribojant – atitiktų Rangovo pasiūlyme nurodytų kriterijų, dėl kurių jo pasiūlymas buvo išrinktas ekonomiškai naudingiausiu (toliau – Kokybiniai kriterijai), reikšmes ir parametrus. Šiame papunktyje nurodytų įsipareigojimų laikymosi tikrinimo tvarka nustatoma Specialiosiose sąlygose;
3.1.1.4.	užtikrintų nustatytų kokybės užtikrinimo ir (arba) aplinkos apsaugos vadybos sistemos standartų taikymą, jeigu to reikalaujama Pirkimo dokumentuose, ir turėtų tą patvirtinančius galiojančius dokumentus, išduotus nepriklausomos įstaigos;
3.1.1.5. atitiktų nacionalinio saugumo interesus (jeigu taikoma).
3.1.2.	Tuo atveju, kai Rangovas yra jungtinės veiklos sutarties pagrindu veikianti tiekėjų grupė, jos nariai Užsakovui už Sutarties vykdymą atsako solidariai. Jeigu Rangovas remiasi ūkio subjektų pajėgumais, siekdamas atitikti finansinio ir ekonominio pajėgumo reikalavimus, Rangovas su tokiais ūkio subjektais už Sutarties vykdymą atsako solidariai (jeigu to buvo reikalaujama Pirkimo dokumentuose).
3.1.3. Jeigu paaiškėja, kad Rangovas, Sutartį tiesiogiai vykdantis Rangovo personalas neatitinka įstatymuose, kituose teisės aktuose ir (arba) Pirkimo dokumentuose nustatytų profesinės kvalifikacijos, kuriai jie pasitelkiami, Rangovas privalo nedelsdamas sustabdyti Sutarties dalies, kuriai vykdyti Rangovas ar Rangovo personalas neatitinka jam nustatytų reikalavimų, vykdymą iki kol bus pašalinti tokie neatitikimai ir dėl šių neatitikimų Rangovas praranda teisę reikalauti pratęsti Darbų atlikimo terminus. Rangovas privalo pašalinti tokius neatitikimus ne vėliau kaip per 5 (penkias) darbo dienas nuo sužinojimo arba turėjimo sužinoti apie Rangovo arba Rangovo personalo profesinės kvalifikacijos neatitikimus. Rangovas, nepašalinęs šiame punkte minimų neatitikimų per 5 (penkias) darbo dienas nuo jų paaiškėjimo, privalo sumokėti Užsakovui Specialiosiose sąlygose nurodytą baudą.
3.1.4. Jeigu Sutarties vykdymo metu pasikeičia įstatymai ar kiti teisės aktai, susiję su teise verstis veikla, reikalinga Sutarčiai įvykdyti, arba su Rangovui arba Rangovo personalui taikomais profesinės kvalifikacijos reikalavimais, Rangovas privalo nedelsdamas, bet ne vėliau nei per 5 (penkias) darbo dienas nuo tokių pasikeitimų įsigaliojimo dienos, užtikrinti atitiktį pasikeitusiuose teisės aktuose nustatytiems reikalavimams. Rangovas, per šį terminą nepašalinęs šiame punkte nurodytų neatitikimų, privalo sumokėti Užsakovui Specialiosiose sąlygose nurodytą baudą.

3.2.	Ūkio subjektų, subrangovų bei specialistų pasitelkimas ir keitimas

3.2.1.	 Rangovas gali keisti ir (arba) pasitelkti ūkio subjektus, kurių pajėgumais rėmėsi (toliau – ūkio subjektai), subrangovus ir (arba) specialistus šiame Sutarties poskyryje nustatytais atvejais ir tvarka.
3.2.2. Sutarties vykdymui pasitelkiamų ūkio subjektų, subrangovų (jeigu tokie pasitelkiami) ir (arba) specialistų, kurių profesine kvalifikacija rėmėsi Rangovas, dalyvaudamas pirkime, tam, kad atitiktų Pirkimo dokumentuose nustatytus kvalifikacijos reikalavimus ir (arba) Kokybinius kriterijus, sąrašas (-ai) nurodomas (-i) Specialiųjų sąlygų priede.
3.2.3. Tik galiojančiame (-iuose) ūkio subjektų, subrangovų ir (arba) specialistų sąraše (-uose) nurodyti ūkio subjektai, subrangovai ir (arba) specialistai gali vykdyti Rangovo jiems pavestus Darbus ar funkcijas. Šių asmenų veiksmai vykdant Sutartį Rangovui sukelia tokias pačias pasekmes ir atsakomybę, kaip jo paties veiksmai. Rangovas atsako už ūkio subjektų, subrangovų ir specialistų veiksmus ar neveikimą.
3.2.4. Rangovas turi teisę Sutarties vykdymui pasitelkti ūkio subjektų, subrangovų ir (arba) specialistų sąraše (-uose) nenurodytus ūkio subjektus, subrangovus ir (arba) specialistus tik gavęs Užsakovo raštišką sutikimą.
3.2.5. Jei Rangovas pasitelkia naują ūkio subjektą, subrangovą ar specialistą arba pakeičia esamą ūkio subjektą, subrangovą ir (arba) specialistą, negavęs Užsakovo raštiško sutikimo, arba sutartinius įsipareigojimus pagal Sutartį vykdo ūkio subjektai, subrangovai ir (arba) specialistai, neatitinkantys Pirkimo dokumentuose jiems nustatytų kvalifikacijos reikalavimų, kokybės vadybos sistemos ir (arba) aplinkos apsaugos vadybos sistemos standartų reikalavimų, reikalavimų dėl pašalinimo pagrindų nebuvimo, atitikties nacionalinio saugumo interesams ir Rangovo pasiūlyme nurodytų sąlygų Pirkimo dokumentuose nustatytiems Kokybiniams kriterijams pagrįsti (jei taikoma), arba kai ūkio subjektai, subrangovai ir (arba) specialistai vykdo kitus, nenurodytus ūkio subjektų, subrangovų ir (arba) specialistų sąraše (-uose), Darbus ar funkcijas, Rangovas privalo nedelsdamas, bet ne vėliau kaip per 1 (vieną) darbo dieną, nušalinti tokį ūkio subjektą, subrangovą ar specialistą nušalinti nuo Sutarties vykdymo ir Darbų vietos. 
3.2.6. Sutarties vykdymo metu taikoma tokia subrangovų, kurie nėra ūkio subjektai, t. y. kurių pajėgumais Rangovas nesirėmė Pirkimo dokumentuose numatytiems kvalifikacijos reikalavimams pagrįsti ir kurie vykdys Sutartinius įsipareigojimus, pasitelkimo arba keitimo tvarka: 
3.2.6.1. sudarius Sutartį, Rangovas įsipareigoja iki Darbų vykdymo pradžios, likus ne mažiau kaip 5 (penkioms) darbo dienoms iki numatomo pasitelkimo, Užsakovui pateikti tuo metu žinomų subrangovų sąrašą, jame nurodant subrangovų vardus ir pavardes arba pavadinimus, juridinių asmenų kodus, kontaktinius duomenis, jų atstovus, taip pat kiekvienam subrangovui perduodamų atlikti Darbų tikslų aprašymą (nurodomi konkretūs darbai, kuriuos atliks subrangovas ir Darbų dalį, sudarančią Sutarties kainą procentine išraiška). Užsakovas pasilieka teisę paprašyti Rangovo pateikti ir kitus, su subrangovo pasitelkimu ir (arba) keitimu, susijusius dokumentus. Tokia pati informavimo prievolė taikoma Rangovui, ketinančiam pakeisti ar pasitelkti subrangovą Sutarties vykdymo metu;
3.2.6.2. Užsakovas, gavęs iš Rangovo atnaujintą subrangovų sąrašą su pažymėtais pakeitimais, per 5 (penkias) darbo dienas patikrina, ar tokiam subrangovui netaikomi pašalinimo pagrindai ir ar jis atitinka nacionalinio saugumo reikalavimus (jeigu tokie reikalavimai buvo nustatyti Pirkimo dokumentuose) ir raštu informuoja Rangovą apie sutikimą arba nesutikimą pasitelkti arba pakeisti siūlomą subrangovą. Jeigu subrangovas neatitinka bent vieno iš šių reikalavimų, Užsakovas pareikalauja jį pakeisti reikalavimus atitinkančiu subrangovu. Rangovui pateikus atnaujintus dokumentus, Užsakovas per 5 (penkias) darbo dienas juos patikrina ir, jeigu keičiamas subrangovas atitinka jam keliamus reikalavimus, raštu informuoja Rangovą apie sutikimą subrangovo įtraukimui į subrangovų sąrašą, tuomet toks asmuo tampa subrangovu ir įsigalioja atitinkamas subrangovų sąrašo pakeitimas. Keičiant subrangovų sąrašą, Susitarimas, vadovaujantis Bendrųjų sąlygų 21.2 punktu, nesudaromas.
3.2.7. Ūkio subjektai ir (arba) specialistai, kurių profesine kvalifikacija rėmėsi Rangovas dalyvaudamas pirkime tam, kad atitiktų Pirkimo dokumentuose nustatytus kvalifikacijos reikalavimus ir (arba) Kokybinius kriterijus, pateikiami kartu su Rangovo pasiūlymu ir laikomi neatsiejama Sutarties dalimi. 
3.2.8. Ūkio subjektai, kurie vykdys Sutartinius įsipareigojimus, gali būti keičiami tik šiais atvejais:
3.2.8.1. kai ūkio subjektui iškelta bankroto byla, pradėtas bankroto procesas ne teismo tvarka, jis tampa nemokus arba yra nemokumo tikimybė, sustabdo ūkinę veiklą ar kai įstatymuose ir kituose teisės aktuose nustatyta tvarka susidaro analogiška situacija;
3.2.8.2. kai ūkio subjektas dėl objektyvių priežasčių (pavyzdžiui, ūkio subjektui atsisakius dalyvauti Sutarties vykdyme, nutrūkus teisiniams santykiams su Rangovu ir pan.) nebegali vykdyti visų ar dalies Sutartyje numatytų įsipareigojimų.
3.2.9. Rangovas privalo pakeisti ūkio subjektą, jei paaiškėja, kad ūkio subjektas neatitinka jam Pirkimo dokumentuose nustatytų reikalavimų.
3.2.10. Rangovo ir (arba) ūkio subjektų specialistai, vykdantys Sutartį, gali būti keičiami šiais atvejais:
3.2.10.1. Rangovo iniciatyva dėl objektyvių priežasčių (pavyzdžiui, atostogų, ligos, nutrūkus darbo santykiams ir pan.), pateikus duomenis apie numatomą paskirti naują specialistą bei jo kvalifikaciją ir atitiktį kitiems Pirkimo dokumentuose jam nustatytiems reikalavimams patvirtinančius dokumentus;
3.2.10.2. Užsakovo iniciatyva, jei Užsakovas turi objektyviais duomenimis pagrįstą pagrindą manyti, kad Rangovo Sutarties vykdymui paskirtas specialistas netinkamai vykdo savo pareigas arba neturi pakankamos kompetencijos joms vykdyti.
3.2.11. Rangovas arba ūkio subjektas privalo pakeisti specialistą, jei paaiškėja, kad jis neatitinka jam Pirkimo dokumentuose nustatytų reikalavimų.
3.2.12. Naujas ūkio subjektas ir (arba) specialistas Rangovo prašymo juos pakeisti pateikimo metu turi atitikti Pirkimo dokumentuose ir Sutartyje nustatytus reikalavimus, įskaitant kvalifikacijos reikalavimus ir, kai taikytina, Rangovo pasiūlyme nurodytas Kokybinių kriterijų reikšmes. Jeigu keičiamas specialistas, kurio profesinė patirtis buvo vertinama pagal Kokybinius kriterijus, naujas specialistas turi turėti ne žemesnę profesinę patirtį, negu keičiamo asmens įvertinta profesinė patirtis pagal Kokybinių kriterijų reikšmes, ir už kurią buvo skirti kokybiniai balai. Jeigu per 5 (penkias) darbo dienas skaičiuojant nuo sužinojimo arba turėjimo sužinoti dienos, kad keičiamas ūkio subjektas ar specialistas dėl Bendrųjų sąlygų 3.2.8 – 3.2.11 punktuose nurodytų aplinkybių negali vykdyti Rangovo jiems pavestų Darbų ar funkcijų, Rangovas neranda reikalavimus atitinkančio ūkio subjekto ar specialisto, jis privalo sumokėti Užsakovui Specialiosiose sąlygose nurodytą baudą. 
3.2.13. Rangovas privalo ne vėliau kaip prieš 5 (penkias) darbo dienas iki numatomo ūkio subjekto ir (ar) specialisto pasitelkimo ir (arba) keitimo pateikti Užsakovui šiuos dokumentus:
3.2.13.1. argumentuotą rašytinį prašymą pakeisti ūkio subjektą ir (ar) specialistą, paaiškinant keitimo aplinkybes. Užsakovas pasilieka teisę paprašyti įrodymų, pagrindžiančių keitimo priežastį;
3.2.13.2. atnaujintą (-us) ūkio subjektų ir (arba) specialistų sąrašą (-us) su pažymėtais pakeitimais;
3.2.13.3. dokumentus, patvirtinančius naujo ūkio subjekto ir (arba) specialisto kvalifikaciją, atitiktį Kokybiniams kriterijams, kai tai taikytina, reikalaujamiems kokybės užtikrinimo ir (arba) aplinkos apsaugos vadybos sistemos standartams, pašalinimo pagrindų nebuvimą bei atitiktį nacionalinio saugumo ir kitiems Sutartyje nustatytiems reikalavimams. 
3.2.14. Užsakovas, gavęs Rangovo prašymą su kitais Bendrųjų sąlygų 3.2.13.2 ir 3.2.13.3 papunkčiuose nurodytais dokumentais, per 5 (penkias) darbo dienas juos įvertina ir raštu informuoja Rangovą apie sutikimą arba nesutikimą pakeisti ūkio subjektą ir (arba) specialistą. Jeigu ūkio subjektas arba specialistas neatitinka bent vieno iš Bendrųjų sąlygų 3.2.12 punkte nustatytų reikalavimų, Užsakovas pareikalauja jį pakeisti reikalavimus atitinkančiu ūkio subjektu arba specialistu. Rangovui pateikus atnaujintus dokumentus, Užsakovas per 5 (penkias) darbo dienas juos patikrina ir jeigu keičiamas ūkio subjektas ir (arba) specialistas atitinka jam keliamus reikalavimus, raštu informuoja Rangovą apie sutikimą ūkio subjekto ir (arba) specialisto įtraukimui į ūkio subjektų ir (arba) specialistų sąrašą, tuomet toks asmuo tampa ūkio subjektu ir (arba) specialistu ir įsigalioja atitinkamas ūkio subjektų ir (arba) specialistų sąrašo pakeitimas. Keičiant ūkio subjektų ir (arba) specialistų sąrašą (-us), Susitarimas, vadovaujantis Bendrųjų sąlygų 21.2 punktu, nesudaromas.

3.3. Jungtinės veiklos partnerių keitimas

3.3.1. Rangovas, vykdantis Sutartį kaip tiekėjų grupė, veikianti jungtinės veiklos sutarties pagrindu, turi teisę atsisakyti jungtinės veiklos partnerio (toliau – Partneris), jei dėl objektyvių ir pagrįstų aplinkybių Partneris nebegali vykdyti Sutarties, įskaitant, bet neapsiribojant atvejais, kai Partneris neatitinka VPĮ ar kitų teisės aktų nuostatų, kelia grėsmę nacionaliniam saugumui, Partneriui pritaikytos tarptautinės sankcijos, kaip jos suprantamos Sankcijų įstatyme, Partnerio sunki finansinė būklė, lemianti Sutarties nevykdymą ir (ar) atsisakymą ją vykdyti ar atsirado kitos nenumatytos objektyvios priežastys, lemiančios Partnerio pasitraukimą iš jungtinės veiklos sutarties.
3.3.2. Rangovas, vykdantis Sutartį kaip tiekėjų grupė, veikianti jungtinės veiklos sutarties pagrindu, turi teisę pakeisti Partnerį, jei dėl reorganizavimo, restruktūrizavimo ar bankroto procedūrų, pradinio Partnerio teises ir pareigas visiškai arba iš dalies perima kitas Partneris. Toks Partnerio pakeitimas negali lemti kitų esminių Sutarties pakeitimų ir taip negali būti siekiama išvengti VPĮ ir kitų teisės aktų taikymo.
3.3.3. Rangovas privalo ne vėliau nei prieš 10 (dešimt) darbo dienų iki numatomo Partnerio pakeitimo arba jo atsisakymo pateikti Užsakovui šiuos dokumentus:
3.3.3.1. argumentuotą rašytinį prašymą pakeisti Rangovo sudėtį ir įrodymus, pagrindžiančius bent vieną Partnerio atsisakymo ar keitimo aplinkybę, nurodytą Sutartyje. Užsakovas pasilieka teisę paprašyti įrodymų, pagrindžiančių Partnerio atsisakymo ar keitimo priežastį;
3.3.3.2. naujos jungtinės veiklos sutarties ar esamos jungtinės veiklos sutarties pakeitimo projektą, kuriame, jeigu Partneris pasitraukia, turi būti nurodyta, kad pasitraukiančiojo Partnerio įsipareigojimus visa apimtimi perima likęs Partneris ir (ar) naujai pasitelktas Partneris;
3.3.3.3. pasiliekančio Partnerio ar naujai pasitelkiamo Partnerio kvalifikaciją patvirtinančius dokumentus ir, kai taikytina, dokumentus, patvirtinančius atitiktį kokybės užtikrinimo ir (arba) aplinkos apsaugos vadybos sistemos standartų reikalavimams. Visais atvejais pasiliekančio Partnerio ar naujai pasitelkto Partnerio kvalifikacija turi būti ne žemesnė už pasitraukiančio Partnerio kvalifikaciją ta apimtimi, kuria ši buvo reikšminga atitikčiai Pirkimo dokumentuose nustatytiems kvalifikacijos reikalavimams ir, kai taikytina, Rangovo pasiūlyme nurodytoms Kokybinių kriterijų reikšmėms. Jeigu pasitelkiamas naujas Partneris, taip pat turi būti pateikti dokumentai, patvirtinantys jo pašalinimo pagrindų nebuvimą bei atitiktį nacionalinio saugumo ir kitiems pirkimo dokumentuose ir teisės aktuose nustatytiems reikalavimams.
3.3.4. Užsakovas, gavęs Rangovo prašymą su kitais Bendrųjų sąlygų 3.3.3.2 ir 3.3.3.3 papunkčiuose nurodytais dokumentais, per 10 (dešimt) darbo dienų įvertina keitimo galimybes ir raštu informuoja Rangovą apie sutikimą arba apie nesutikimą atsisakyti ar pakeisti Partnerį. Užsakovui sutikus, Šalys pasirašo Susitarimą, kuris laikomas neatsiejama Sutarties dalimi. Prieš Susitarimo pasirašymą, Užsakovui pateikiama naujos jungtinės veiklos sutarties ar esamos jungtinės veiklos sutarties pakeitimo kopija arba nuorašas.

3.4.	Susitarimai dėl tiesioginio atsiskaitymo su subrangovais

3.4.1.	Subrangovams pageidaujant, Užsakovas su jais atsiskaitys tiesiogiai. Užsakovas numato tiesioginio atsiskaitymo galimybę su Sutartyje nurodytais subrangovais tokiomis sąlygomis ir tvarka:
3.4.1.1.	sudarius Sutartį, Rangovas pagal Bendrųjų sąlygų 3.2.6.1 papunktyje nurodytus reikalavimus įsipareigoja Užsakovui raštu pateikti tuo metu žinomų subrangovų pavadinimus, atstovus ir jų kontaktinius duomenis. Rangovas taip pat privalo visą Sutarties vykdymo laikotarpį nedelsdamas informuoti Užsakovą apie šios informacijos pasikeitimus;
3.4.1.2.	Užsakovas ne vėliau kaip per 3 (tris) darbo dienas nuo Bendrųjų sąlygų 3.4.1.1 papunktyje nurodytos informacijos gavimo dienos raštu informuoja subrangovus apie tiesioginio atsiskaitymo galimybę;
3.4.1.3.	subrangovas, norėdamas pasinaudoti tokia galimybe, raštu pateikia prašymą Užsakovui. Kai subrangovas išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Rangovo ir šio subrangovo, kurioje aprašoma tiesioginio atsiskaitymo su subrangovu tvarka, atsižvelgiant į Sutartyje ir subrangos sutartyje nustatytus reikalavimus, įskaitant teisę Rangovui prieštarauti nepagrįstiems mokėjimams;
3.4.1.4.	tiesioginio atsiskaitymo su subrangovais galimybė nekeičia Rangovo atsakomybės dėl Sutarties įvykdymo.

4.	ŠALIŲ BENDRADARBIAVIMAS

4.1.	Šalių bendradarbiavimo pareiga

4.1.1.	Vykdydamos Sutartį, Šalys privalo maksimaliai bendradarbiauti ir operatyviai keistis informacija, taip pat pateikti viena kitai rašytinius pranešimus nedelsiant apie tai, kad atsirado ar egzistuoja bet koks įvykis, sąlyga ar aplinkybė, kuri gali paveikti Sutarties vykdymą ar sąlygoti jos pažeidimą.
4.1.2.	Šalys įsipareigoja užtikrinti, kad viena kitai teiks dokumentus ir (ar) kitą informaciją, kurie yra būtini Šalių tinkamam įsipareigojimų įvykdymui pagal Sutartį.
4.1.3.	Jeigu Šalis susiduria su Sutarties vykdymo kliūtimi, ji turi nedelsdama, bet ne vėliau kaip per 5 (penkias) darbo dienas, apie tokią kliūtį raštu informuoti kitą Šalį – ir imtis visų nuo jos priklausančių protingų priemonių šiai kliūčiai pašalinti.

4.2.	Kontaktiniai asmenys

4.2.1.	Kiekviena iš Šalių Sutarties sudarymo metu privalo paskirti kontaktinį asmenį, atsakingą už Sutarties vykdymą ir nurodyti jo kontaktinius duomenis Specialiosiose sąlygose.
4.2.2. Tuo atveju, kai Šalis nori pakeisti paskirtą kontaktinį asmenį arba paskirti kitą asmenį laikinai vykdyti jo funkcijas tuo laikotarpiu, kai paskirtas kontaktinis asmuo laikinai negali jų vykdyti, Šalis privalo iš anksto apie tai raštu informuoti kitą Šalį ir pateikti naujo ar laikinai paskirto asmens kontaktinius duomenis: vardą, pavardę, elektroninio pašto adresą ir telefono numerį.
4.2.3.	Tuo atveju, kai paaiškėja, kad Šalies kontaktinis asmuo laikinai negali vykdyti savo pareigų (dėl ligos, traumos ar kitų nenumatytų priežasčių), Šalis privalo nedelsdama, bet ne vėliau nei kitą darbo dieną, paskirti kitą kontaktinį asmenį laikinai vykdyti kontaktinio asmens funkcijas ir pranešti apie tai kitai Šaliai. Keičiant kontaktinių asmenų funkcijas atliekančius asmenis, Susitarimas, vadovaujantis Bendrųjų sąlygų 21.5 punktu, nesudaromas.

5.	SUTARTIES VYKDYMO METU PATEIKIAMI DOKUMENTAI IR JŲ PAKEITIMAI

5.1.	Užsakovo dokumentai.

5.1.1. Užsakovas per 5 (penkias) darbo dienas nuo Sutarties įsigaliojimo dienos (jeigu Techninėje specifikacijoje ir (ar) Sutartyje nenurodytas kitoks terminas) privalo pateikti Rangovui visus Užsakovo dokumentus, kurie yra reikalingi Sutarties vykdymui. Rangovui perduodamas Šalims pasirašant perdavimo – priėmimo aktą.
5.1.2. Jeigu įstatymai bei teisės aktai nustato Užsakovo pareigą gauti konkretų dokumentą arba atlikti konkrečią procedūrą, bet Pirkimo dokumentuose ir (ar) Techninėje specifikacijoje, ir (ar) Specialiosiose sąlygose yra nurodyta, kad tokį dokumentą privalo gauti arba procedūrą privalo atlikti Rangovas, tuomet už tokio dokumento gavimą ar procedūros atlikimą atsako bei susijusias išlaidas prisiima Rangovas ir toks dokumentas ar tokios procedūros dokumentai yra priskiriami Rangovo dokumentams.
5.1.3. Jeigu Sutarties vykdymo metu paaiškėja, kad Sutarties vykdymui yra reikalingas konkretus Užsakovo dokumentas, Rangovas privalo nedelsdamas, bet ne vėliau kaip per 5 (penkias) darbo dienas nuo sužinojimo arba turėjimo sužinoti apie konkretaus dokumento poreikį, apie tai informuoti Užsakovą ir nurodyti protingą terminą, per kurį Užsakovas turėtų gauti ir pateikti tokį Užsakovo dokumentą bei nurodyti dokumento pobūdį, tikslą, kuriam yra reikalingas tas dokumentas, jo reikšmę Sutarties vykdymui. 
5.1.4. Jeigu Darbai vėluoja dėl to, jog nėra gautas kuris nors Užsakovo dokumentas, Rangovas įgyja teisę reikalauti, kad tokia pat trukme, kiek faktiškai vėluoja Darbai, būtų pratęstas Darbų atlikimo terminas ir atlygintos visos faktiškai patirtas Išlaidos, susijusios su Darbų atlikimo termino pratęsimu.
5.1.5. Jeigu Rangovas vėliau negu per 5 (penkias) darbo dienas nuo sužinojimo arba turėjimo sužinoti apie konkretaus dokumento poreikį informuoja Užsakovą apie Darbų vykdymui reikalingą Užsakovo dokumentą, Rangovas praranda teisę reikalauti pratęsti Darbų atlikimo terminus tam laikotarpiui, kurį Rangovas uždelsė informuoti Užsakovą apie Darbų vykdymui reikalingą Užsakovo dokumentą.

5.2. Rangovo dokumentai.

5.2.1. Rangovas privalo laiku pateikti Užsakovui visus Rangovo dokumentus, reikalingus Sutarties vykdymui, šioje Sutartyje nustatyta tvarka ir terminais.
5.2.2. Rangovas privalo parengti ir su Užsakovu suderinti Rangovo dokumentą, kuris yra reikalingas Darbų atlikimui, iki Darbų, kurie turi būti atliekami vadovaujantis tuo Rangovo dokumentu, pradžios, numatytos Specialiosiose sąlygose ir (arba) Techninėje specifikacijoje. Rangovas negali vykdyti Darbų, neturėdamas su Užsakovu suderinto Rangovo dokumento, kuriuo vadovaujantis turi būti vykdomi tie Darbai. 
5.2.3. Rangovas privalo parengti ir, kai reikia, atnaujinti konkretaus Užsakymo techninę dokumentaciją: schemas, matavimų ir bandymų protokolus, atliktų Darbų duomenis, pakeistų įrenginių ir tinklų vietas bei kitą pagal teisės aktus, Techninę specifikaciją ar Užsakymą reikalingą informaciją. Šią dokumentaciją Rangovas pateikia Užsakovui iki atitinkamo Užsakymo Darbų perdavimo–priėmimo akto pasirašymo. 
5.2.4. Rangovas privalo saugoti visus Rangovo dokumentus iki tol, kol juos perduoda Užsakovui. Rangovas privalo Užsakovo reikalavimu ir per Užsakovo nurodytą protingą terminą pateikti susipažinti Rangovo turimus dokumentus Užsakovo personalui, Užsakovo atstovui arba Valdžios institucijoms. 
5.2.5. Jeigu pagal Techninės specifikacijos reikalavimus Rangovas turi parengti ir pateikti Užsakovui Darbų rezultato naudojimo instrukcijas, jos turi būti aiškios ir detalios, kad Užsakovas, vadovaudamasis jomis, galėtų tinkamai naudoti, prižiūrėti, remontuoti Darbų rezultatus ir Įrenginius, taip pat prireikus, išardyti ir iš naujo surinkti, suderinti ir paleisti Įrenginius. 
5.2.6.		Tuo atveju, kai pagal Sutartį turi būti vykdomi mokymai ir (arba) atliekami bandymai, Rangovas privalo perduoti Užsakovui naudojimo instrukcijas prieš tokius mokymus ir (arba) bandymus, o po mokymų ir (arba) bandymų patikslinti ir papildyti naudojimo instrukcijas, atsižvelgdamas į mokymų ir (arba) bandymų eigą ir rezultatus.
5.2.7.	Jei Darbų rezultato naudojimui būtiniems dokumentams reikalingas vertimas į lietuvių kalbą, su tuo susijusias išlaidas apmoka Rangovas. Jei Rangovas Darbų rezultato naudojimui būtinus dokumentus verčia savarankiškai, jis atsako už šių dokumentų vertimo tikslumą.
5.2.8. Jeigu Sutartis pasibaigia anksčiau, negu Rangovas perduoda Užsakovui parengtus ir užbaigtus Rangovo dokumentus, Rangovas privalo perduoti Užsakovui visus Rangovo dokumentus, įskaitant Užsakovo prašomus nebaigtus Rangovo dokumentus, kuriuos Užsakovas turi teisę savo nuožiūra pabaigti rengti, keisti ar kitaip naudoti.

5.3. Klaidos Darbų dokumentuose.

5.3.1. Šalys, pastebėjusios klaidas ar trūkumus Šalių pateiktuose Darbų dokumentuose, privalo nedelsdamos, bet ne vėliau kaip per 2 (dvi) darbo dienas nuo atitinkamo dokumento gavimo dienos apie tai informuoti viena kitą ir pateikti siūlymus kaip jų išvengti ir (arba) ištaisyti. 
5.3.2. Šalis, kurios pateiktame dokumente nustatytos Darbų dokumentų klaidos ar trūkumai, privalo užtikrinti pateiktų dokumentų ištaisymą, jeigu tai yra privaloma pagal įstatymus ir kitus teisės aktus arba būtina tam, kad būtų galima įvykdyti Sutartį. Ši pareiga galioja visą Sutarties galiojimo laiką, iki Rangovas įvykdys visus garantinius įsipareigojimus pagal Sutartį. 
5.3.3. Už klaidas ir trūkumus Rangovo dokumentuose atsako Rangovas, išskyrus atvejus, jeigu tokias klaidas ar trūkumus lėmė klaidos ar trūkumai Užsakovo dokumentuose ir Rangovas tinkamai pagal Bendrųjų sąlygų 5.3.1 punkto nuostatas laiku informavo Užsakovą apie tokias klaidas ir trūkumus. Tai, jog Užsakovo personalas peržiūrėjo, suderino ar patvirtino Rangovo dokumentus, nepašalina ir nesumažina Rangovo atsakomybės už tų dokumentų klaidas ir trūkumus.

5.4. Darbų dokumentų pakeitimai.

5.4.1. Užsakovas turi teisę daryti pakeitimus Užsakovo dokumentuose, dėl kurių reikia atlikti Papildomus darbus arba neatlikti Atsisakomų darbų, su sąlyga, kad tokie pakeitimai nepakeičia Darbų pobūdžio, tuo atveju, jeigu po Sutarties sudarymo atsiranda arba tampa žinoma bent viena iš šių aplinkybių:
5.4.1.1. po Sutarties sudarymo paaiškėja, kad Užsakovo pateiktuose dokumentuose yra klaidų ar trūkumų arba, kad šie dokumentai neatitinka faktinės situacijos Darbų vietoje, ir dėl to juos būtina ištaisyti, kad būtų galima tinkamai vykdyti Darbus;
5.4.1.2. reikia pakeisti Užsakymo sprendinius dėl to, kad rinkoje nebetiekiamos juos atitinkantys medžiagos ar Įrenginiai;
5.4.1.3. Užsakovui reikia pakeisti Užsakymo sprendinius dėl to, kad jie nedera su kitų Užsakovo ar trečiųjų asmenų vykdomų projektų sprendiniais, arba dėl to, jog Užsakovas siekia įgyvendinti pasikeitusius įstatymų ir kitų teisės aktų reikalavimus, arba dėl to, jog išnyko Užsakovo poreikis (Atsisakomi darbai tapo nebereikalingi Užsakovui);
5.4.1.4. paaiškėja, kad dėl Sutarties kainos perskaičiavimo dėl kainų lygio pokyčio ir (ar) būtinųjų Papildomų darbų pirkimo Užsakovas tampa finansiškai nepajėgus finansuoti visų Darbų įvykdymą ir dėl to Užsakovui reikia pakeisti Užsakymo sprendinius arba Techninę specifikaciją.
5.4.2. Jeigu Užsakovo dokumentai keičiami dėl Rangovo kaltės, įskaitant tai, kad rinkoje nebetiekiami Rangovo pasiūlyme nurodyti medžigaos ar Įrenginiai ir dėl to juos reikia pakeisti kitomis juos atitinkančiomis medžiagomis ar Įrenginiais, Rangovui tenka visi tokių pakeitimų padarymo ir įgyvendinimo kaštai ir atsakomybė už Darbų vėlavimą.
5.4.3. Jeigu Techninė specifikacija arba kiti Užsakovo dokumentai keičiami dėl Užsakovo kaltės, Užsakovui tenka visi tokių pakeitimų padarymo ir įgyvendinimo kaštai ir atsakomybė už Darbų vėlavimą.

5.5. Rangovo dokumentų derinimas ir tvirtinimas.

5.5.1. Rangovas privalo pateikti Užsakovui suderinti arba patvirtinti Rangovo dokumentus, kurie yra įvardyti įstatymuose ir kituose teisės aktuose ir (arba) Techninėje specifikacijoje, ir (arba) Sutarties sąlygose, taip pat visus tuos Rangovo dokumentus, kuriuos pagal Sutartį Rangovas privalo perduoti Užsakovui.
5.5.2. Užsakovas privalo išnagrinėti Rangovo pirmą kartą pateiktą Rangovo dokumentą kaip galima greičiau, bet ne vėliau kaip per 5 (penkias) darbo dienas (jeigu Techninėje specifikacijoje ir (arba) Sutartyje nenurodytas kitoks terminas), ir pateikti Rangovui arba rašytinį pritarimą arba motyvuotą atsisakymą patvirtinti su paaiškinimu, kaip pateiktasis dokumentas iš esmės neatitinka Sutarties sąlygų arba įstatymų ir kitų teisės aktų reikalavimų. 
5.5.3. Jeigu Užsakovas nepatvirtina ir pateikia pastabas Rangovo dokumentui, Rangovas kaip galima greičiau, bet ne vėliau kaip per 5 (penkias) darbo dienas (jeigu Techninėje specifikacijoje ir (arba) Sutartyje nenurodytas kitoks terminas) privalo savo sąskaita pataisyti tokį dokumentą pagal Užsakovo pastabas ir pakartotinai jį pateikti Užsakovui peržiūrėti ir patvirtinti.
5.5.4. Užsakovo personalo patvirtinimas ar pritarimas Rangovo dokumentams nesumažina Rangovo atsakomybės už Rangovo dokumentus. 
5.5.5. Kai Užsakovas patvirtina Rangovo dokumentą, Rangovas privalo ne vėliau kaip per 2 (dvi) darbo dienas pateikti Užsakovui Rangovo dokumento pasirašytą galutinę versiją skaitmeniniu formatu, o įstatymuose ar kituose teisės aktuose ir (arba) Techninėje specifikacijoje nurodytais atvejais – ir popierinę versiją.

6. DARBŲ VYKDYMO EIGA

6.1. Darbų vieta, sauga ir tvarka

6.1.1. Konkreti Darbų vieta, Darbų apimtis, prioritetas ir kontaktinis asmuo nurodomi Užsakyme. Atskiras Darbų vietos perdavimo–priėmimo aktas nesudaromas, išskyrus atvejus, kai jo būtinybė konkrečiai nurodyta Užsakyme arba Techninėje specifikacijoje.
6.1.2. Prieš pradėdamas Darbus Rangovas privalo įvertinti Darbų vietos sąlygas, esamų elektros ir kitų inžinerinių tinklų padėtį bei gauti Rangovo atsakomybei priskirtus leidimus, sutikimus ir suderinimus. Kai būtina, Rangovas suderina Darbus su elektros tinklo operatoriumi, kelio ar teritorijos valdytoju ir kitais kompetentingais asmenimis.
6.1.3. Rangovas privalo teisės aktų ir tinklo operatoriaus nustatyta tvarka saugiai atjungti įtampą, patikrinti įtampos nebuvimą, įžeminti ar atlikti kitus elektrosaugai užtikrinti būtinus veiksmus. Šiuos veiksmus gali atlikti tik atitinkamą kvalifikaciją turintys asmenys.
6.1.4. Rangovas privalo tinkamai aptverti ir paženklinti Darbų vietą, įrengti reikalingus kelio ženklus, atitvarus ir kitas saugos priemones, užtikrinti saugų transporto priemonių bei pėsčiųjų judėjimą. Darbų vieta negali būti palikta tokios būklės, kuri keltų pavojų asmenims, eismo saugumui, aplinkai ar turtui.
6.1.5. Rangovas privalo saugoti esamus apšvietimo, elektros ir kitus inžinerinius tinklus, kelius, šaligatvius, dangas, želdinius, Užsakovo ir trečiųjų asmenų turtą. Apie padarytą žalą Rangovas nedelsdamas informuoja Užsakovą ir savo sąskaita atkuria dėl jo kaltės pažeistą būklę.
6.1.6. Darbams naudojamas medžiagas, įrenginius, priemones ir įrankius Rangovas laiko saugiai, apsaugodamas juos nuo sugadinimo, atmosferos poveikio ir pašalinių asmenų. Iki jų perdavimo Užsakovui atsitiktinio žuvimo ar sugadinimo rizika tenka Rangovui.
6.1.7. Išmontuotas tinkamas naudoti medžiagas ir įrenginius Rangovas apskaito, saugo ir perduoda Užsakovui Specialiųjų sąlygų 15.3 punkte nustatyta tvarka. Atliekos rūšiuojamos ir perduodamos teisę jas tvarkyti turintiems atliekų tvarkytojams. Rangovas pateikia atliekų sutvarkymą patvirtinančius dokumentus, kai jų reikalaujama pagal teisės aktus, Techninę specifikaciją arba Užsakymą.
6.1.8. Užbaigęs konkretų Užsakymą Rangovas privalo pašalinti įrankius, priemones, atliekas, laikinuosius aptvėrimus ir ženklus, išvalyti Darbų vietą bei atkurti dėl Darbų pažeistas dangas, želdinius ir kitą teritorijos būklę. Kol ši pareiga neįvykdyta, Užsakovas turi teisę nepriimti Darbų.
6.1.9. Rangovas privalo laikytis darbuotojų saugos ir sveikatos, elektrosaugos, priešgaisrinės, civilinės, eismo ir aplinkos apsaugos reikalavimų bei atsako už Rangovo ir jo pasitelktų asmenų veiksmus Darbų vietoje.
6.1.10. Nustačius tiesioginį pavojų žmonėms, eismui, aplinkai ar turtui, Užsakovas turi teisę pareikalauti nedelsiant sustabdyti Darbus. Darbai gali būti atnaujinti tik pašalinus pavojų. Jeigu pavojus atsirado dėl Rangovo veiksmų ar neveikimo, toks sustabdymas nesuteikia Rangovui teisės pratęsti Darbų atlikimo termino ar reikalauti papildomo atlyginimo.

6.2.	Bendrieji Darbų vykdymo reikalavimai

6.2.1. Rangovas įsipareigoja atlikti Darbus kokybiškai, laikydamasis Techninės specifikacijos, Užsakymo, elektros įrenginių įrengimą ir eksploatavimą, darbuotojų saugą, elektrosaugą, eismo bei aplinkos apsaugą reglamentuojančių teisės aktų, taikomų standartų, gamintojų instrukcijų ir gerosios profesinės praktikos.
6.2.2. Rangovas atsako už visų Rangovo veiksmų ir Darbų vykdymo metodų tinkamumą, saugumą ir stabilumą. Užsakovo personalo ir (arba) Užsakovo atstovo prašymu Rangovas privalo pateikti jam informaciją apie Darbų vykdymo metodus ir technologijas.
6.2.3. Rangovas vykdydamas sutartinius įsipareigojimus privalo savo lėšomis ir rizika pasirūpinti visu reikiamu Rangovo personalu, visais medžiagomis, Įrenginiais, Priemonėmis, paslaugomis ir kitais dalykais (išskyrus tai, ką pagal Techninę specifikaciją turi pateikti Užsakovas), kurių reikia tam, kad būtų galima tinkamai ir laiku pradėti, vykdyti ir užbaigti Darbus ir kitas Rangovo pareigas pagal Sutartį bei pašalinti Darbų defektus.
6.2.5. Rangovas atsako už visų galiojančių saugos, saugaus darbe darbo higienos, priešgaisrinės saugos, civilinės saugos ir aplinkos apsaugos Darbų vietos reikalavimų laikymąsi.
6.2.6. Rangovas privalo vykdyti Darbus Darbų vietoje. Rangovas privalo užtikrinti, kad Rangovo personalas ir Priemonės neperžengtų Darbų vietos ribų ir neteisėtai nepatektų į gretimas teritorijas.
6.2.7. Darbai turi būti vykdomi taip, kad Užsakovo ir trečiųjų asmenų gyvenimo ir veiklos sąlygos, kurias jie turėjo iki Darbų pradžios, visą Sutarties vykdymo laikotarpį atitiktų įstatymų bei kitų teisės aktų nustatytus reikalavimus, taip pat, kad Užsakovui nebūtų trukdoma vykdyti savo veiklos, išskyrus taip ir tiek, kiek yra numatyta Techninėje specifikacijoje. Rangovas atsako už aplinkos ir kitų objektų, esančių už Darbų vietos ribų, apsaugą nuo neigiamo poveikio, kurį gali sąlygoti Darbų vykdymas, už šalia Darbų vietos gyvenančių, dirbančių, judančių ar būnančių asmenų (tarp jų – Užsakovo personalo) ir jų turto apsaugą nuo Darbų keliamo pavojaus ir kitokio neigiamo poveikio (taršos, atliekų, triukšmo, vibracijos, kvapų, kliūčių sudarymo ir pan.). Rangovas privalo imtis visų būtinų aplinkos apsaugos priemonių (Darbų vietoje ir už jos ribų), kad šis poveikis žmonėms bei turtui būtų kiek įmanoma sumažintas, ir atsako už dėl šių pareigų pažeidimo atsiradusią žalą.
6.2.8. Bet kuriuo Darbų vykdymo metu pastebėjus, kad Rangovo atliekami Darbai kelia pavojų darbuotojų saugai ir sveikatai, eismo saugai, aplinkos ar turto saugumui, Užsakovas turi teisę pareikalauti, kad Rangovas nedelsiant, bet ne vėliau kaip per 3 (tris) darbo valandas nuo atitinkamo pranešimo gavimo, sustabdytų Darbus, kol Rangovas neužtikrins žmonių sveikatos, darbuotojų ir (ar) eismo saugos ir aplinkos ar turto saugumo. Pašalinęs priežastis, Rangovas privalo raštu kreiptis į Užsakovą, prašydamas leidimo pratęsti sutartinę veiklą. Rangovas gali tęsti Darbus tik gavęs Užsakovo leidimą. Rangovas tęsdamas sutartinius įsipareigojimus privalo imtis visų prevencinių priemonių ir atlikti visus būtinus veiksmus ar susilaikyti nuo veiksmų, kad būtų išvengta šių įvykių, o jiems įvykus – kad būtų išvengta ar įmanomai sumažintos jų pasekmės. Visais pirmiau nurodytais atvejais Rangovas privalo nedelsdamas išsiaiškinti su jais susijusias aplinkybes ir nedelsdamas, tačiau nepažeisdamas teisės aktų reikalavimų, likviduoti kilusias pasekmes bei pranešti apie tai Užsakovui.
6.2.9. Rangovas privalo gauti visus būtinus leidimus, suteikiančius teisę naudotis viešaisiais keliais, pakeisti eismo tvarką juose ir (arba) vykdyti būtiną su Darbais susijusią veiklą už Darbų vietos ribų (jei taikoma).
6.2.10. Rangovas turi teisę vykdyti Darbus Darbų vietoje visomis dienomis ir visomis valandomis, jeigu kitaip nenurodyta Techninėje specifikacijoje. Jeigu Techninėje specifikacijoje yra nurodytos darbo dienos ir (arba) darbo valandos, Rangovas turi teisę vykdyti Darbus Darbų vietoje tik Techninėje specifikacijoje nurodytomis darbo dienomis ir (arba) darbo valandomis. Rangovas turi teisę vykdyti Darbus ar kitus veiksmus Darbų vietoje kitu laiku tik gavęs Užsakovo sutikimą.
6.2.11. Rangovas užtikrina, kad Darbams vadovautų ir juos atliktų konkretiems Darbams pagal teisės aktus reikiamą energetikos darbuotojo kvalifikaciją turintys asmenys.
6.2.12. Rangovas privalo sudaryti galimybes Užsakovo personalui, Užsakovo atstovui ir (arba) Valdžios institucijų atstovams apžiūrėti, fotografuoti, filmuoti ir kitaip fiksuoti, tikrinti, matuoti ir išbandyti Statybos produktus, Įrenginius (jų dalis) bei Darbų kokybę jų gamybos (kiek tai nepažeidžia gamintojų teisių ir interesų) ar Darbų vykdymo metu, tuo tikslu suteikti Užsakovo personalui, Užsakovo atstovui ir (arba) Valdžios institucijų atstovams priėjimą, leidimus, darbų saugos priemones, instrumentus ir kitas reikiamas priemones bei tinkamos kvalifikacijos darbuotojus kiekvieną kartą, kai jų reikia siekiant patikrinti, kad Darbai vykdomi laikantis Sutarties ir įstatymų bei kitų teisės aktų reikalavimų.
6.2.13. Užsakovas turi teisę nurodyti Rangovui iš Darbų vietos pašalinti bet kokį įstatymų bei kitų teisės aktų ar Sutarties neatitinkančias medžiagas ar Įrenginį ir jį pakeisti tinkamu, perdaryti bet kokius įstatymų bei kitų teisės aktų ar Sutarties neatitinkančius Darbus, atlikti darbus ar veiksmus, kuriuos būtina skubiai atlikti, siekiant apsaugoti žmonių gyvybes ir sveikatą, arba apsaugoti Objektą ar kitą turtą nuo žuvimo ar sugadinimo. Tokius nurodymus Rangovas privalo įvykdyti per Užsakovo nurodyme nustatytą laiką. Rangovui neįvykdžius nurodymų, Užsakovas turi teisę Rangovo sąskaita pasitelkti kitus asmenis atlikti tokius Darbus ar veiksmus.
6.2.14. Rangovas privalo nedelsdamas, bet ne vėliau kaip per 2 (dvi) darbo dienas nuo žemiau nurodytų aplinkybių sužinojimo arba turėjimo sužinoti, įspėti Užsakovą ir, kol gaus nurodymus, sustabdyti atitinkamus Darbus, kai paaiškėja, kad:
6.2.14.1. Užsakovo dokumentai, gauti iš Užsakovo, medžiagos ar Įrenginiai arba kiti daiktai yra netinkami ar blogos kokybės;
6.2.14.2. Užsakovo nurodymų dėl Darbų atlikimo būdo laikymasis sudaro grėsmę atliekamų Darbų tinkamumui ar jų tvirtumui; 
6.2.14.3. yra kitų nuo Rangovo nepriklausančių aplinkybių, sudarančių grėsmę atliekamų Darbų tinkamumui, tvirtumui ar Darbų saugumui arba lemiančių imperatyvių įstatymų bei teisės aktų pažeidimą.
6.2.15. Užsakovas, gavęs Rangovo įspėjimą apie Bendrųjų sąlygų 6.2.23.1, 6.2.23.2 arba 6.2.23.3 papunkčiuose numatytas aplinkybes, privalo kuo skubiau, tačiau ne vėliau kaip per 2 (dvi) darbo dienas atsakyti Rangovui ir, jeigu reikia, duoti reikiamus nurodymus. Užsakovas taip pat privalo savo atsakyme Rangovui nurodyti protingą terminą, per kurį Užsakovas įsipareigoja pakeisti netinkamus Užsakovo dokumentus, medžiagas ar Įrenginius arba kitus daiktus, arba pakeisti netinkamus nurodymus dėl Darbų atlikimo būdo, arba pašalinti kitas aplinkybes, sudarančias grėsmę atliekamų Darbų tinkamumui, tvirtumui ar Darbų saugumui arba lemiančias imperatyvių įstatymų bei teisės aktų pažeidimą.
6.2.16. Jeigu dėl Darbų sustabdymo pagal 6.2.23 punkte vėluoja Darbai, Rangovas įgyja teisę reikalauti, kad tokia pat trukme, kiek faktiškai vėluoja Darbai, būtų pratęsti Darbų terminai ir atlygintos visos faktiškai patirtos ir pagrįstos Išlaidos, susijusios su Darbų stabdymu.
6.2.17. Jeigu Rangovas neįspėja Užsakovo arba tęsia Darbus nelaukdamas, kol gaus Užsakovo atsakymą, arba jeigu neįvykdo laiku gautų Užsakovo nurodymų, Rangovas atsako už Rangovo dokumentų, Darbų bei Objekto defektus ir neturi teisės remtis Bendrųjų sąlygų 6.2.23.1, 6.2.23.2 arba 6.2.23.3 papunktyje nurodytomis aplinkybėmis, kaip šalinančiomis Rangovo atsakomybę už tokius defektus.
6.2.18. Jeigu Rangovas ar Rangovo personalas darbų vietoje randa pinigų, dirbinių ar kitų vertingų daiktų, taip pat kitų istorinę, kultūrinę arba archeologinę vertę turinčių daiktų ar jų liekanų, Rangovas privalo nedelsdamas apie tai informuoti Užsakovą ir perduoti visus radinius saugoti Užsakovui. Rangovas privalo imtis visų atsargumo priemonių, kad Rangovo personalas arba kiti asmenys tokių radinių nepašalintų arba nepadarytų jiems žalos.
6.2.19. Jeigu Rangovas ar Rangovo personalas Darbų vietoje randa sprogmenų arba žmogaus palaikų, Rangovas privalo nedelsdamas sustabdyti veiklą toje Darbų vietos dalyje, apie tai informuoti Užsakovą bei policiją ir imtis visų saugumo priemonių.
6.2.20. Rangovas savo lėšomis atlieka Techninėje specifikacijoje ir teisės aktuose nustatytus elektros matavimus, bandymus, patikrinimus ir paleidimo–derinimo darbus bei pateikia tai patvirtinančius protokolus. 
6.2.21. Jeigu Rangovas, atlikdamas Darbus pagal Sutartį, nesilaiko įstatymų bei kitų teisės aktų reikalavimų ir dėl to Valdžios institucijos pritaiko baudas ar kitas sankcijas Užsakovui, Rangovas privalo atlyginti Užsakovui visus Užsakovo dėl to patirtus tiesioginius ir netiesioginius nuostolius ar žalą bei papildomas išlaidas.

6.3.	Medžiagos, įrenginiai ir priemonės

6.3.1. Rangovas atlikdamas Darbus privalo naudoti tik naujus, kokybiškus, tinkamai sukomplektuotas medžiagas ir Įrenginius, kurie atitinka visus įstatymuose bei teisės aktuose, Pirkimo dokumentuose, ir (arba) Techninėje specifikacijoje ir Rangovo pasiūlyme nurodytus reikalavimus, yra tinkami numatytai paskirčiai ir neturi jokių defektų. Techninėje specifikacijoje numatytais atvejais Rangovas turi teisę naudoti nenaujas medžiagas ir Įrenginius, kurie atitinka kitus, šiame poskyryje, nustatytus reikalavimus.
6.3.2. Rangovas privalo naudoti tokias medžiagas ir įrenginius, kurių techninės ir eksploatacinės savybės užtikrina Techninėje specifikacijoje nustatytą saugą, patikimumą, suderinamumą, atsparumą aplinkos poveikiui ir numatytą tarnavimo laiką.
6.3.3. Jeigu įstatymai bei kiti teisės aktai reikalauja, kad medžiagos turėtų eksploatacinių savybių deklaracijas, o Įrenginiai – atitikties deklaracijas, Rangovas privalo pateikti tokias deklaracijas lietuvių kalba arba su vertimu į lietuvių kalbą.
6.3.4. Rangovas atsako už tai, kad visos Darbų vykdymui naudojamos medžiagos ir įrenginiai, jų gamintojai nekeltų grėsmės nacionaliniam saugumui ir (arba) medžiagų ir įrenginių tiekimas neprieštarautų Lietuvos Respublikoje įgyvendinamoms privalomoms tarptautinėms sankcijoms, kaip tai apibrėžta Sankcijų įstatyme, ir (arba) medžiagos ir įrenginiai, jų sudedamosios dalys ar (arba) gamintojai atitiktų VPĮ 45 straipsnio 21 dalies nuostatas. Jeigu paaiškėja, jog Rangovo Darbų vykdymui įsigyjamos medžiagos ir įrenginiai, jų gamintojas kelia grėsmę nacionaliniam saugumui ir (ar) medžiagų ir įrenginių tiekimas prieštarauja Lietuvos Respublikoje įgyvendinamoms privalomoms tarptautinėms sankcijoms, kaip tai apibrėžta Sankcijų įstatyme, ir (ar) medžiagos ir įrenginiai, jų sudedamosios dalys ar (ir) gamintojas neatitinka VPĮ 45 straipsnio 21 dalies nuostatų (jeigu tokios sąlygos buvo nustatytos Pirkimo dokumentuose), Rangovas privalo tokias medžiagas ir įrenginius nedelsiant, bet ne vėliau kaip per 5 (penkias) darbo dienas nuo fakto paaiškėjimo dienos (išskyrus atvejus, kai Rangovas pagrindžia, kad 5 (penkių) darbo dienų terminas nėra pakankamas / įmanomas dėl technologinių priežasčių, tokiu atveju Užsakovas nurodo ilgesnį nei 5 (penkių) darbo dienų terminą) pašalinti iš darbų vietos, o jeigu medžiagos ir įrenginiai jau yra panaudotos Darbų atlikimui – savo lėšomis ir rizika išmontuoti ir pakeisti tinkamomis. Laikotarpiui, kurį Rangovas nėra pakeitęs netinkamų medžiagų ir įrenginių į tinkamas, Užsakovas turi teisę vienašališkai sustabdyti darbus, susijusius su šių neatitikimų pašalinimu. Rangovui nustatytais terminais nepašalinus ir (arba) nepakeitus netinkamų medžiagų ir įrenginių tinkamomis, Rangovui taikoma Specialiosiose sąlygose nustatyto dydžio bauda.
6.3.5. Rangovui tenka visa medžiagų ir Įrenginių eksporto ir importo procedūrų atlikimo, muitų ir importo mokesčių sumokėjimo, transportavimo ir pristatymo į Darbų vietos rizika ir kaštai. Rangovas atsako už medžiagų bei Įrenginių iškrovimą, sandėliavimą ir saugojimą pagal gamintojų ir (arba) tiekėjų nurodymus bei laikymo sąlygas.
6.3.6. Jeigu Techninėje specifikacijoje numatytais atvejais tam tikras medžiagas ir (arba) Įrenginius Rangovui privalo pateikti Užsakovas, tokios medžiagos ir Įrenginiai turi atitikti taikomus reikalavimus, nurodytus Bendrųjų sąlygų 6.3.1– 6.3.4 punktuose, ir Užsakovas atsako už jų defektus bei pakeitimą tinkamais. 
6.3.7. Jeigu Techninėje specifikacijoje yra įvardytos pagrindinės medžiagos ir Įrenginiai, Rangovas privalo suderinti su Užsakovu jų pavyzdžius prieš užsakydamas ar įsigydamas tokias medžiagas ar Įrenginius, išskyrus tuos atvejus, kai konkrečios medžiagos ar Įrenginiai yra nurodyti Rangovo pasiūlyme arba yra gaminamos unikalios medžiagos ar Įrenginiai Darbų vykdymui.
6.3.8. Iki to momento, kai Rangovas privalo perleisti medžiagas, Įrenginius ar kitus daiktus Užsakovo nuosavybėn, Rangovas privalo įgyti nesuvaržytą ir neapribotą asmeninę nuosavybės teisę į tas medžiagas, Įrenginius ar kitus daiktus. Rangovas privalo garantuoti Užsakovui, kad jokie tretieji asmenys neturi jokių teisių ar pretenzijų į medžiagas, Įrenginius ar kitus daiktus, Užsakovui perleidžiama nuosavybės teisė į medžiagas, Įrenginius ar kitus daiktus yra neatimta ir neapribota.
6.3.9. Rangovui tenka visa medžiagų ir Įrenginių (įskaitant Užsakovo pateiktas medžiagas ir Įrenginius) praradimo arba sugadinimo rizika iki galutinio Darbų perdavimo – priėmimo akto sudarymo arba iki tų medžiagų ir Įrenginių perdavimo Užsakovui Sutartyje numatytais atvejais pagal perdavimo – priėmimo aktą ar kitą rašytinį dokumentą. Įrenginių ir kitų daiktų, kuriuos Rangovas privalo pateikti Užsakovui pagal Sutartį ir kurie netampa Objekto sudėtine dalimi, praradimo arba sugadinimo rizika tenka Rangovui iki to momento, kai Rangovas juos perduoda, o Užsakovas priima pagal perdavimo – priėmimo aktą ar kitą rašytinį dokumentą.

7.	DARBŲ PABAIGA IR DARBŲ REZULTATO PRIĖMIMAS

7.1.	Darbų pabaiga

7.1.1.	Darbai laikomi užbaigtais, kai yra įvykdytos visos šios sąlygos:
7.1.1.1.	Rangovas atliko visus Darbus pagal Sutarties ir įstatymų bei kitų teisės aktų reikalavimus ir pašalino Darbų defektus (jei tokių buvo);
7.1.1.2.	Rangovas perdavė Užsakovui visą Sutartyje numatytą ir kitą reikalingą dokumentaciją, įskaitant naudojimo instrukcijas, sertifikatus ir garantijas (jei to reikalaujama);
7.1.1.3.	Rangovas apmokė Užsakovo personalą, kaip naudotis Darbų rezultatu (jeigu to reikalaujama);
7.1.1.4.	buvo pasirašytas galutinis Darbų perdavimo – priėmimo aktas;
7.1.1.5.	Rangovas įvykdė kitas sąlygas, numatytas įstatymuose bei kituose teisės aktuose, Sutartyje ir Rangovo pasiūlyme, kurios turi būti įvykdytos tam, kad būtų laikoma, jog Darbai yra užbaigti, ir pateikė Užsakovui tai įrodančius dokumentus.

7.2.	Darbų perdavimas – priėmimas

7.2.1.	Rangovas privalo atlikti Darbus ir perduoti Darbų rezultatą Užsakovui, o Užsakovas privalo kokybiškai atliktus ir Sutarties bei įstatymų ir kitų teisės aktų reikalavimus atitinkančius Darbus priimti. Darbai turi būti perduoti Specialiosiose sąlygose nurodytu būdu ir terminais.
7.2.2. Kiekvieno Užsakymo Darbų rezultatas perduodamas Rangovui pateikus Specialiųjų sąlygų 4.5 punkte nustatytus dokumentus ir Šalims pasirašius atitinkamo Užsakymo Darbų perdavimo–priėmimo aktą. 
7.2.3. Rangovui pranešus apie Užsakymo įvykdymą ir pateikus reikalaujamus dokumentus, Užsakovas per 5 darbo dienas patikrina Darbus ir pasirašo Darbų perdavimo–priėmimo aktą arba raštu nurodo nustatytus trūkumus ir jų pašalinimo terminą. 
7.2.4. Apžiūros metu sudaromas dvišalis defektų aktas, kuriame Užsakovas privalo nurodyti per Darbų priėmimą pastebėtus Darbų ar pateikiamų Rangovo dokumentų trūkumus ir tų trūkumų pašalinimo tvarką (toliau – Defektų aktas). Defektų aktą pasirašo Užsakovo ir Rangovo įgalioti atstovai. Rangovui, nepripažinus defektų ar kokybės trūkumų, arba jam nustatytu laiku neatvykus į apžiūrą, sudaromas vienašalis Defektų aktas ir pateikiamas Rangovui. 
7.2.5. Jei Rangovas ilgiau kaip 3 (tris) darbo dienas nuo Užsakovo kreipimosi neatsako arba nepasitelkia nepriklausomo su Užsakovu suderinto (Užsakovas negali nepagrįstai neduoti pritarimo Rangovui pasitelkti siūlomą ekspertą) eksperto ginčui spręsti, tai Užsakovas turi teisę savarankiškai kreiptis dėl ekspertizės atlikimo. Tokiu atveju ekspertizės išlaidas padengia:
7.2.5.1. jei Darbų rezultatas atitinka Sutartyje ir įstatymuose bei kituose teisės aktuose nurodytus reikalavimus – Užsakovas;
7.2.5.2. jei Darbų rezultatas neatitinka Sutartyje ir įstatymuose bei kituose teisės aktuose nurodytų reikalavimų – Rangovas.
7.2.6. Ekspertizės išvados Šalims yra privalomos.
7.2.7. Rangovas pašalinęs visus nustatytus Darbų trūkumus, privalo apie tai informuoti Užsakovą, ir, jeigu visi Darbų trūkumai ištaisyti tinkamai, pasirašomas Darbų perdavimo – priėmimo aktas.
7.2.8. Jeigu po atliktų Darbų perdavimo – priėmimo akto pasirašymo paaiškėtų, kad jame nurodyti Darbų kiekiai neatitinka faktiškai atliktų Darbų kiekių, Rangovas privalo pateikti patikslintą, faktinius kiekius atitinkantį, Darbų perdavimo – priėmimo aktą, neatsižvelgiant į tai, kiek laiko praėjo po atliktų Darbų perdavimo – priėmimo akto pasirašymo. Šiuo atveju Šalys sudaro ir pasirašo naują atliktų Darbų perdavimo – priėmimo aktą.
7.2.9. Galutiniame Darbų perdavimo – priėmimo akte turi būti nurodoma data, kada Rangovas faktiškai užbaigė Darbus, tai yra, kai Rangovas pateikė Užsakovui visus Sutartyje nurodytus tinkamus dokumentus, įrodančius, kad Rangovas užbaigė visus Darbus (Darbų pabaigos data). Jeigu Darbų priėmimo metu nustatoma, kad Rangovo pateikti dokumentai netinkamai parengti, Darbų pabaigos data yra laikoma diena, kai Rangovas pateikia Užsakovui tinkamus parengtus dokumentus, įrodančius, kad Rangovas faktiškai užbaigė visus Darbus. 
7.2.10. Jeigu Rangovas Darbus atliko anksčiau negu per Specialiosiose sąlygose nustatytą Darbų atlikimo terminą, tačiau Darbai turi trūkumų ir Rangovas šių trūkumų nepašalina iki Specialiosiose sąlygose nurodyto Darbų atlikimo termino pabaigos, Rangovui iki tinkamų Darbų atlikimo dienos taikomos Specialiosiose sąlygose nurodyto dydžio netesybos.

8.	RANGOVO GARANTINIAI ĮSIPAREIGOJIMAI

8.1.	Garantiniai terminai 

8.1.1. Darbų rezultatui taikomas ilgiausias teisės aktuose nustatytas ir (arba) Rangovo taikomas garantinis terminas, kuris nurodytas Rangovo pasiūlyme, Techninėje specifikacijoje ir (arba) Specialiosiose sąlygose. Garantinis terminas pradedamas skaičiuoti nuo Užsakymo Darbų perdavimo–priėmimo akto pasirašymu. 
8.1.2. Rangovas garantuoja, kad Darbų užbaigimo metu jo atlikti Darbai atitiks Techninėje specifikacijoje numatytas savybes, jie bus atlikti be defektų ir trūkumų, kurie panaikintų ar sumažintų atliktų Darbų vertę.
8.1.3. Rangovas neatsako už Darbų defektus ir (arba) trūkumus, kurie atsirado dėl netinkamo Darbų rezultato naudojimo ar priežiūros arba Užsakovo, jo personalo arba trečiųjų asmenų kaltės, su sąlyga, kad nėra Rangovo kaltės dėl tokių Darbų defektų ir (arba) trūkumų, darbų rezultato netinkamo naudojimo ar priežiūros.
8.1.4. Garantinio laikotarpio metu atsiradus Darbų defektams garantinis laikotarpis tai Darbų daliai yra sustabdomas laikotarpiui nuo Užsakovo pirmojo pranešimo apie defektus dienos iki visiško defektų pašalinimo dienos. Po visiško defektų pašalinimo garantinis terminas yra pratęsiamas tam laikotarpiui, kuriam buvo sustabdytas. Kai Darbų, jiems panaudotų Prekių komplektuojamoji detalė pakeičiama garantinio aptarnavimo būdu, naujai detalei taikomas toks pat garantijos terminas, koks šia Sutartimi yra nustatytas atitinkamiems Darbams (garantijos terminas tokiai detalei skaičiuojamas iš naujo nuo jos perdavimo Užsakovui dienos).

8.2.	Užsakovo teisės, Rangovui nepašalinus Darbų defektų

8.2.1.	Rangovui, nepripažinus defektų ar kokybės trūkumų, arba jam nustatytu laiku neatvykus į apžiūrą, sudaromas vienašalis Defektinis aktas ir pateikiamas Rangovui. 
8.2.2. Jei Rangovas ilgiau nei 3 (tris) darbo dienas nuo Užsakovo kreipimosi neatsako, nepradeda ir (ar) neištaiso Darbų defektų ar neatitaiso tiesioginės tokio Darbų defektų padarytos žalos garantiniu laikotarpiu per Užsakovo nurodytą protingą laiką, Užsakovas turi teisę:
8.2.2.1. pašalinti defektus Rangovo sąskaita pats arba pasamdydamas trečiuosius asmenis, iš anksto apie tai informuodamas Rangovą, ir pareikalauti Rangovo atlyginti defektų ir žalos įvertinimo bei šalinimo išlaidas, taip pat papildomai sumokėti Užsakovui baudą, lygią 10 (dešimt) procentų nuo tokių išlaidų sumos, bei atlyginti visus baudą viršijančius Užsakovo ir (arba) trečiųjų asmenų patirtus tiesioginius nuostolius;
8.2.2.2. jeigu Darbų defektų ar jų sąlygotos žalos neįmanoma pašalinti, Užsakovas turi teisę reikalauti sumažinti Sutarties kainą ir Rangovas privalo grąžinti permoką per 30 (trisdešimt) kalendorinių dienų nuo Rangovui nustatyto termino pašalinti Darbų trūkumus pabaigos, jeigu tai neprieštarauja VPĮ įtvirtintiems principams; 
8.2.2.3. Sutarties kaina mažinama tokia suma, kiek sumažėja Darbų vertė Užsakovui dėl defektų ar jų sąlygotos žalos; 
8.2.2.4. Rangovas privalo patenkinti Užsakovo pagal Bendrųjų sąlygų 8.2.2.1-8.2.2.3 punktą pareikštą piniginį reikalavimą per 30 (trisdešimt) dienų arba per ilgesnį Užsakovo reikalavime nurodytą protingą terminą, taip pat sutvarkyti darbų vietą per Užsakovo reikalavime nurodytą protingą technologiškai pagrįstą terminą; 
9.	DARBŲ ATLIKIMO TERMINAI

9.1.	Darbų atlikimo terminai 

9.1.1.	Rangovas privalo atlikti darbus laikydamasis terminų, nurodytų Specialiosiose sąlygose. 

9.2. Netesybos už Darbų atlikimo terminų vėlavimą

9.2.1.	Jeigu Rangovas vėluoja atlikti Darbus per terminus, nustatytus Specialiosiose sąlygose, Rangovui iki Darbų atlikimo dienos taikomos Specialiosiose sąlygose nurodyto dydžio netesybos.
9.2.2.	Rangovui praleidus Darbų atlikimo terminus, netesybos skaičiuojamos nuo Darbų ar jų atitinkamo Užsakymo Darbų termino pabaigos (neįskaitytinai) iki Darbų ar jų atitinkamo Užsakymo Darbų atlikimo datos (įskaitytinai), nustatytos pagal Darbų perdavimo – priėmimo aktus.
9.2.3. Jei Rangovui pagal šią Sutartį yra priskaičiuotos netesybos, Užsakovo už tinkamai atliktus Darbus mokėtina suma mažinama priskaičiuotų netesybų suma. Taip pat Užsakovas turi teisę priskaičiuotas netesybas vienašališkai išskaičiuoti iš bet kokių Rangovui atliekamų mokėjimų teisės aktų nustatyta tvarka, pranešant Rangovui raštu apie tokių netesybų įskaitymą.

10.	PRIEVOLIŲ PAGAL SUTARTĮ ĮVYKDYMO UŽTIKRINIMO BŪDAI

Šalių prievolių pagal Sutartį įvykdymas yra užtikrinamas Specialiųjų sąlygų 9 skyriuje nurodytais prievolių pagal Sutartį įvykdymo užtikrinimo būdais, Bendrųjų sąlygų 11 skyriuje nustatyta sutartinių įsipareigojimų įvykdymo užtikrinimo tvarka, Specialiųjų sąlygų 10 skyriuje nurodytomis netesybomis.

11.	SUTARTIES ĮVYKDYMO UŽTIKRINIMAS (JEI TAIKOMA)

11.1. Šio skyriaus nuostatos taikomos tuomet, jei Specialiosiose sąlygose numatyta, kad tinkamam Sutarties įvykdymui užtikrinti Rangovas turi pateikti pirmo pareikalavimo banko garantiją arba draudimo bendrovės laidavimo draudimo raštą arba kitą Specialiosiose sąlygose nurodytą sutartinių įsipareigojimų įvykdymo užtikrinimą.
Pastaba. Kai Specialiosiose sąlygose nurodoma, kad Užsakovas reikalauja pateikti kredito unijos išduotą Sutarties įvykdymo užtikrinimą, šio skyriaus nuostatos taikomos pagal poreikį ir Užsakovas gali nusimatyti papildomus reikalavimus Specialiosiose sąlygose tokio Sutarties įvykdymo užtikrinimo pateikimui, atitinkančius įstatymų bei kitų teisės aktų nuostatas.
11.2. Rangovas privalo pateikti Užsakovui Specialiosiose sąlygose nurodytos rūšies ir dydžio Sutarties įvykdymo užtikrinimą – pirmo pareikalavimo banko garantiją arba draudimo bendrovės laidavimo draudimo raštą (kartu su draudimo bendrovės laidavimo draudimo raštu turi būti pateiktas ir pasirašytas draudimo liudijimas (polisas) bei dokumentas, įrodantis, kad draudimo įmoka už išduotą laidavimo draudimo raštą yra sumokėta), atitinkantį Bendrųjų sąlygų 11 skyriuje nurodytas sąlygas, per Specialiosiose sąlygose nustatytą terminą (toliau – Sutarties įvykdymo užtikrinimas).
11.3. Jei Rangovas nepateikia Užsakovui Sutartyje nustatytos vertės Sutarties įvykdymo užtikrinimo per Sutartyje nustatytą terminą, laikoma, kad Rangovas atsisakė sudaryti Sutartį o Užsakovas įgyja teisę pasinaudoti pasiūlymo galiojimo užtikrinimu patirtų išlaidų ir nuostolių kompensavimui ir VPĮ nustatyta tvarka pasiūlyti sudaryti Sutartį kitam rangovui.
11.4. Prieš pateikdamas Sutarties įvykdymo užtikrinimą, Rangovas gali prašyti Užsakovo patvirtinti, kad Užsakovas sutinka priimti Rangovo siūlomą Sutarties įvykdymo užtikrinimą. Tokiu atveju, Užsakovas privalo atsakyti Rangovui ne vėliau kaip per 3 (tris) darbo dienas nuo Rangovo prašymo gavimo dienos.
11.5. Sutarties įvykdymo užtikrinime bankas (draudimo bendrovė) privalo neatšaukiamai ir besąlygiškai įsipareigoti ne vėliau kaip per 15 (penkiolika) kalendorinių dienų nuo Užsakovo raštiško pranešimo apie Rangovo Sutartyje nustatytų prievolių pažeidimą, dalinį ar visišką jų nevykdymą arba netinkamą vykdymą gavimo dienos sumokėti Užsakovui Sutarties įvykdymo užtikrinime nurodytą sumą, pinigus pervedant į Užsakovo sąskaitą.
11.6. Sutarties įvykdymo užtikrinime negali būti nurodyta, kad bankas (draudimo bendrovė) atsako tik už tiesioginių nuostolių atlyginimą. Bankas (draudimo bendrovė) neturi teisės reikalauti, kad Užsakovas pagrįstų savo reikalavimą. Užsakovas pranešime bankui (draudimo bendrovei) nurodo, kad Sutarties įvykdymo užtikrinimo suma jam priklauso dėl to, kad Rangovas iš dalies ar visiškai neįvykdė Sutarties ir (arba) ji buvo nutraukta dėl Rangovo kaltės. Užsakovas neįsipareigoja įrodyti realiai patirtų nuostolių ir Rangovas, pasirašydamas Sutartį ir pateikdamas Sutarties įvykdymo užtikrinimą, patvirtina, kad Sutarties įvykdymo užtikrinimo suma laikytina minimaliais neįrodinėjamais Užsakovo nuostoliais.
11.7. Sutarties įvykdymo užtikrinimas turi įsigalioti ne vėliau negu jo pateikimo Užsakovui dieną.
11.8. Sutarties įvykdymo užtikrinimo suma turi būti nurodoma ir išmokama eurais.
11.9. Sutarties įvykdymo užtikrinimas turi būti surašytas lietuvių arba kita kalba (esant Užsakovo prašymui, turi būti pateiktas vertimas į lietuvių kalbą).
11.10. Sutarties įvykdymo užtikrinime nurodytas jo galiojimo terminas turi būti ne trumpesnis nei nurodytas Specialiosiose sąlygose.
11.11. Jeigu Darbų atlikimo trukmė yra ilgesnė nei 1 (vieneri) metai, Rangovas turi teisę pateikti 1 (vienerius) metus galiojantį Sutarties įvykdymo užtikrinimą, tačiau privalo pratęsti Sutarties įvykdymo užtikrinimo terminą arba pateikti naują Sutarties įvykdymo užtikrinimą ne vėliau kaip prieš 10 (dešimt) darbo dienų iki Sutarties įvykdymo užtikrinimo galiojimo termino pabaigos.
11.12. Jeigu Sutartyje nustatytomis sąlygomis Darbų atlikimo terminas yra pratęsiamas arba nukeliamas dėl Sutarties sustabdymo, arba atlikti Darbus arba taisyti Darbų trūkumus yra vėluojama, Rangovas privalo užtikrinti Sutarties įvykdymo užtikrinimo galiojimą visą Sutarties galiojimo laikotarpį ir ne vėliau kaip iki Sutarties įvykdymo užtikrinimo galiojimo termino pabaigos privalo Užsakovui pateikti naują arba pratęstą Sutarties įvykdymo užtikrinimą.
11.13. Rangovui laiku nepratęsus Sutarties įvykdymo užtikrinimo galiojimo termino arba nepateikus naujo Sutarties įvykdymo užtikrinimo, Užsakovas turi teisę reikalauti Specialiosiose sąlygose nustatyto dydžio netesybų už kiekvieną pradelstą dieną.
11.14. Užsakovas nepriima Sutarties įvykdymo užtikrinimo ir (ar) laiko jį negaliojančiu, ir (ar) kreipiasi į Rangovą dėl naujo Sutarties įvykdymo užtikrinimo pateikimo Užsakovui, o Rangovas privalo Sutarties įvykdymo užtikrinimą pateikti per trumpiausiai įmanomą terminą, jei Sutarties įvykdymo užtikrinimas neatitinka Sutartyje keliamų reikalavimų arba Užsakovas turi informacijos, susijusios su Sutarties įvykdymo užtikrinimą išdavusio banko (draudimo bendrovės) veiklos sustabdymu arba galimu veiklos sustabdymu (įskaitant nemokumą, likvidavimą ar teisinės apsaugos taikymo procedūras).
11.15. Jei Rangovas pažeidžia Sutartimi nustatytus įsipareigojimus, dalinai ar visiškai įsipareigojimų nevykdo (ar juos vykdo ne pagal Sutarties sąlygas), Užsakovas gali pasinaudoti Sutarties įvykdymo užtikrinimu. Rangovas, siekdamas toliau vykdyti Sutarties įsipareigojimus, privalo per 10 (dešimt) darbo dienų nuo pranešimo apie Sutarties įvykdymo užtikrinimo sumokėjimą Užsakovui pranešimo gavimo dienos pateikti Užsakovui naują Specialiosiose sąlygose nurodyto dydžio Sutarties įvykdymo užtikrinimą.
11.16. Užsakovas gali pasinaudoti Sutarties įvykdymo užtikrinimu, esant bet kuriai iš žemiau nurodytų aplinkybių:
11.16.1. Rangovas neįvykdė, nevykdo arba netinkamai vykdo savo įsipareigojimus pagal Sutartį;
11.16.2. Rangovas per protingai nustatytą laikotarpį neįvykdo Užsakovo nurodymo ištaisyti Darbų trūkumus;
11.16.3. jei dėl bet kokių Rangovo veiksmų (veikimo ar neveikimo) Užsakovas patyrė nuostolius (įskaitant, bet neapribojant, papildomas išlaidas, negautas pajamas ar kitus tiesioginius ir netiesioginius nuostolius, delspinigius ir (arba) baudas (jei delspinigiai ir (arba) baudos yra numatyti Specialiosiose sutarties sąlygose);
11.16.4. Rangovas be pateisinamos priežasties (ne Sutartyje nustatytais atvejais) vienašališkai nutraukia Sutartį.

12. DRAUDIMAS (jei taikoma)

12.1. Rangovas, turintis elektros įrenginių įrengimo veiklos atestatą ir pagal Sutartį vykdantis elektros įrenginių įrengimo veiklą, visą šios veiklos vykdymo laikotarpį privalo turėti galiojantį profesinės civilinės atsakomybės draudimą, atitinkantį Lietuvos Respublikos energetikos įstatymo 22¹ straipsnio reikalavimus.
12.2. Kiekvienas Rangovo pasitelktas jungtinės veiklos partneris, subrangovas ar kitas ūkio subjektas, kuris savarankiškai vykdys elektros įrenginių įrengimo veiklą ir pagal teisės aktus privalo turėti šios veiklos atestatą, privalo turėti savo vardu išduotą galiojantį profesinės civilinės atsakomybės draudimą arba teisės aktuose leidžiamą lygiavertį draudimo dokumentą.
12.3. Prieš pradėdamas elektros įrenginių įrengimo darbus Rangovas pateikia Užsakovui savo ir Bendrųjų sąlygų 12.2 punkte nurodytų asmenų galiojančių draudimo liudijimų (polisų) kopijas ir, jeigu draudimo įmokos sumokėjimas nėra matomas iš draudimo dokumento, draudimo įmokos sumokėjimą patvirtinančius dokumentus.
12.4. Jeigu draudimo įmoka mokama dalimis, Rangovas ne vėliau kaip per 3 darbo dienas nuo kiekvienos draudimo įmokos sumokėjimo termino pateikia Užsakovui jos sumokėjimą patvirtinantį dokumentą.
12.5. Jeigu draudimo sutartis baigiasi Sutarties vykdymo laikotarpiu, Rangovas privalo užtikrinti nepertraukiamą draudimo apsaugą ir ne vėliau kaip paskutinę darbo dieną iki galiojančios draudimo sutarties pabaigos pateikti Užsakovui jos pratęsimą arba naujos draudimo sutarties sudarymą patvirtinančius dokumentus.
12.6. Rangovas neturi teisės pradėti arba tęsti elektros įrenginių įrengimo darbų, jeigu Rangovas arba tokius darbus vykdantis Bendrųjų sąlygų 12.2 punkte nurodytas asmuo neturi galiojančio draudimo. Dėl šios priežasties sustabdžius Darbus, Rangovui nesuteikiama teisė pratęsti Darbų atlikimo terminų ar reikalauti papildomo atlyginimo.
12.7. Draudimo apsauga ir draudiko išmokėta draudimo išmoka neapriboja Rangovo atsakomybės pagal Sutartį. Jeigu draudimo išmokos nepakanka padarytai žalai atlyginti, likusią žalą atlygina Rangovas.

13. SUTARTIES KAINA IR JOS PERSKAIČIAVIMAS

13.1. Sutarties kaina, kurią Užsakovas privalo sumokėti Rangovui už faktiškai ir tinkamai atliktus Darbus pagal Sutarties sąlygas, įskaitant visus Susitarimus, yra apskaičiuojama, taikant kainos apskaičiavimo būdą ar būdus, nurodytus Specialiosiose sąlygose.
13.2. Pradinės sutarties vertė yra nurodyta Specialiosiose sąlygose.
13.3. Laikoma, kad į Sutarties kainą yra įtrauktos visos Rangovo išlaidos, susijusios su visų Darbų atlikimu, taip pat su tinkamu šioje Sutartyje numatytų kitų Rangovo įsipareigojimų įvykdymu, įskaitant draudimus, muitus ir kitokias išlaidas, Rangovo patirtas vykdant Sutartyje numatytus įsipareigojimus.
13.4. Sutarties kainos peržiūra atliekama Specialiosiose sąlygose nustatyta tvarka.

14.	ATSISKAITYMO TVARKA

14.1.	Mokėjimų tvarka

14.2.1.	Rangovas išrašo Sąskaitą tik Šalims pasirašius Darbų perdavimo – priėmimo aktą, jeigu kitaip nenumatyta Specialiosiose sąlygose:
14.2.1.1. elektroninę Sąskaitą, atitinkančią Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (toliau – Europos elektroninių sąskaitų faktūrų standartas), Rangovas gali pateikti pasirinktomis priemonėmis;
14.2.1.2. 	Europos elektroninių sąskaitų faktūrų standarto neatitinkančią elektroninę Sąskaitą Rangovas gali teikti tik naudodamasis Sąskaitų administravimo bendrosios informacinės sistemos (toliau – SABIS) priemonėmis.
14.2.2. Rangovo išrašomoje Sąskaitoje privalo būti nurodyta Sutarties ir Darbų perdavimo – priėmimo akto numeris ir data (jeigu suteiktas, nurodomas konkretaus projekto kodas ir pavadinimas) bei Šalių atsakingų asmenų kontaktai. 
14.2.3. Tuo atveju, jei Rangovo pateikta Sąskaita neatitinka Bendrųjų sąlygų 14.2.2 punkto reikalavimų, Užsakovas tokią Sąskaitą grąžina tikslinti Rangovui.
14.2.4. Užsakovas elektronines sąskaitas faktūras priima ir apdoroja naudodamasis informacinės sistemos SABIS priemonėmis, išskyrus jeigu mobilizacijos, karo ar nepaprastosios padėties atveju yra informacinės sistemos SABIS pažeidimų, dėl kurių negalimas Užsakovo ir Rangovo bendravimas ir keitimasis informacija naudojantis SABIS.
14.2.6. Užsakovas atlieka mokėjimus už faktiškai ir tinkamai atliktus Darbus Specialiosiose sąlygose nustatytais terminais.
14.2.8. Už mokėjimų pagal Sutartį vėlavimus Užsakovui taikomos netesybos Specialiosiose sąlygose nustatyta tvarka.
14.2.10. Jei Sąskaita išrašoma už per Ataskaitinį laikotarpį atliktus Darbus, tokia Sąskaita turi būti pateikta ne vėliau kaip iki einamojo mėnesio paskutinės darbo dienos Bendrųjų sąlygų 14.2 poskyryje nustatyta tvarka. Jei Sąskaita, išrašyta einamojo mėnesio data, pateikiama vėliau kaip sekančio mėnesio 1 (pirmos) darbo dienos, ji į Užsakovo apskaitą bus įtraukiama ta data, kuria bus užregistruota pas Užsakovą.
14.2.11. Jei PVM sumai, išskirtai Rangovo pateiktoje Užsakovui PVM sąskaitoje – faktūroje, jose nustatyta tvarka Užsakovas išskaito ir į valstybės biudžetą sumoka Rangovo PVM sąskaitoje faktūroje išskirtą PVM sumą ir Rangovui atsiskaito, pervesdamas sumą be PVM. Darbams, privalo būti išrašomos atskiros Sąskaitos.
14.2.12. Užsakovas neapmoka Rangovui už darbus, kurie nebuvo numatyti Sutartyje, ir kuriuos Rangovas atliko savavališkai be Užsakovo sutikimo.
14.2.13. Jeigu Šalys sudaro trišalį susitarimą su subrangovu dėl tiesioginio atsiskaitymo, Užsakovas privalo pervesti subrangovui mokėtiną sumą į subrangovo banko sąskaitą, nurodytą trišaliame susitarime, o likutį pervesti į Rangovo banko sąskaitą po to, kai pagal Sutarties ir trišalio susitarimo reikalavimus sudaromas atliktų Darbų perdavimo – priėmimo aktas ir Rangovas pateikia Sąskaitą už Darbus Užsakovui.
14.2.14. Galutinis atsiskaitymas su Rangovu už atliktus Darbus yra atliekamas Sutartyje nustatyta tvarka, ir siejamas su paskutinio Užsakymo priėmimu ir visų dokumentų pateikimu bei sudarytas Darbų perdavimo-priėmimo aktas (-ai).

14.3.	Kiti atsiskaitymo klausimai

14.3.1.	Užsakovas privalo pervesti mokėjimus Rangovui į Rangovo banko sąskaitą, nurodytą Specialiosiose sąlygose.
14.3.2.	Užsakovas turi teisę sumas, gautinas iš Rangovo, išskaityti iš mokėjimų Rangovui pagal Sutartį (vienašališkai daryti įskaitymus). Dėl šios priežasties Rangovas neturi teisės perleisti arba įkeisti reikalavimo teisių į gautinas pagal Sutartį sumas tretiesiems asmenims arba kitaip jomis disponuoti be Užsakovo sutikimo.
14.3.3.	Visi mokėjimai pagal Sutartį atliekami nacionaline ar kita valiuta, kuria leidžiami atsiskaitymai Lietuvos Respublikoje.
14.3.4.	Už pavėluotus mokėjimus pagal Sutartį mokančioji Šalis privalo sumokėti kitai Šaliai Specialiosiose sąlygose nurodyto dydžio netesybas.

15.	KONFIDENCIALI INFORMACIJA

15.1.	Šalys įsipareigoja laikytis konfidencialumo ir be kitos Šalies rašytinio sutikimo neatskleisti tos Šalies informacijos, nurodytos kaip konfidencialios, jokiems Šalies darbuotojams, su Šalimi susijusiems ar kitiems tretiesiems asmenims, kuriems nėra būtina šią informaciją naudoti jų darbo tikslais, išskyrus žemiau nurodytus atvejus.
15.2.	Šalis turi teisę atskleisti kitos Šalies konfidencialią informaciją šiais atvejais:
15.2.1.	konfidencialios informacijos atskleidimas yra būtinas tinkamam Šalies teisių ar pareigų pagal Sutartį įgyvendinimui – tačiau tokiu atveju informaciją galima atskleisti tik ta apimtimi, kiek tai yra reikalinga sutartinių teisių ar pareigų įgyvendinimui, ir tik tokiems tretiesiems asmenims, kuriems būtina, su sąlyga, kad konfidencialią informaciją gaunantys tretieji asmenys prisiima tokius pačius konfidencialumo įsipareigojimus, kokie yra nustatyti šioje Sutartyje. Jeigu tretieji asmenys atskleidžia konfidencialią informaciją, Šalis atsako už jų veiksmus kaip už savo;
15.2.2.	konfidencialią informaciją yra būtina atskleisti pagal įstatymų bei kitų teisės aktų reikalavimus, įskaitant atvejus, kai to reikalauja viešojo administravimo subjektai, taip, kaip jie apibrėžti Lietuvos Respublikos viešojo administravimo įstatyme.
15.3.	Prieš atskleisdama konfidencialią informaciją, Šalis privalo informuoti kitą Šalį (tiek, kiek tai nedraudžiama pagal įstatymus bei kitus teisės aktus) apie būtinybę arba gautą viešojo administravimo subjekto reikalavimą atskleisti konfidencialią informaciją ir imtis protingų priemonių, siekdama užtikrinti atskleistos informacijos konfidencialumą.
15.4.	Šalis atsako:
15.4.1.	už bet kokį neteisėtą, įskaitant atsitiktinį, kitos Šalies konfidencialios informacijos ar bet kurios jos dalies atskleidimą ar perdavimą arba konfidencialios informacijos neteisėtą naudojimą;
15.4.2.	už tai, kad nesiėmė visų protingų veiksmų, kad išsaugotų ir apsaugotų kitos Šalies konfidencialią informaciją ar bet kurią jos dalį, užkirstų kelią tolesniam jos neteisėtam atskleidimui, perdavimui ar naudojimui.
15.5.	Šalis, nepagrįstai atskleidusi kitos Šalies konfidencialią informaciją, privalo sumokėti kitai Šaliai Specialiosiose sąlygose nurodyto dydžio baudą.
15.6. Atsižvelgiant į konfidencialios informacijos pobūdį ir apimtį, Užsakovas turi teisę reikalauti pasirašyti atskirą konfidencialumo sutartį, kuri sudaroma kartu su Sutartimi ir laikoma neatskiriama jos dalimi. Jeigu konfidencialios informacijos apimtis, pobūdis ar reikšmė ar (ir) jos perdavimo, naudojimo faktas paaiškėjo tik Sutarties vykdymo metu, ir Užsakovas nustato, kad reikalinga sudaryti atskirą konfidencialumo sutartį, po Sutarties pasirašymo, bet ne vėliau kaip iki konfidencialios informacijos atskleidimo, turi būti pasirašoma konfidencialumo sutartis, kuri tampa neatsiejama Sutarties dalimi. 

16.	ASMENS DUOMENŲ APSAUGA

16.1.	Šalys įsipareigoja užtikrinti asmens duomenų saugumą bei asmens duomenų tvarkymą vykdyti teisėtai, vadovaujantis 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitų teisės aktų, reglamentuojančių asmens duomenų tvarkymą, nuostatomis.
16.2.	Šalys patvirtina, kad jeigu siekiant užtikrinti tinkamą Sutarties vykdymą bus tvarkomi asmens duomenys, Šalys įsipareigoja sudaryti atskirą susitarimą dėl duomenų tvarkymo, kuriuo nustato duomenų tvarkymo dalyką ir trukmę, duomenų tvarkymo pobūdį ir tikslą, asmens duomenų rūšis ir duomenų subjektų kategorijas bei duomenų valdytojo prievoles ir teises.

17.	PAREIŠKIMAI IR GARANTIJOS

17.1. Kiekviena iš Šalių pareiškia ir garantuoja kitai Šaliai, kad:
17.1.1. yra teisėtai priimti ir galioja visi būtini sprendimai, gauti leidimai bei sutikimai, taip pat teisėtai atlikti ir galioja kiti teisiniai veiksmai, reikalingi Sutarties sudarymui, galiojimui ir vykdymui;
17.1.2. sudarydama Sutartį, Šalis neviršija savo kompetencijos ir nepažeidžia jai taikomų įstatymų bei kitų teisės aktų, teismo ar arbitražo teismo sprendimų, administracinių aktų, sutarčių ar kitų prievolių pagal taikomą privatinę teisę, viešąją teisę, Europos Sąjungos teisę arba tarptautinę teisę;
17.1.3. Šalies atstovas turi visus reikiamus įgaliojimus sudaryti ir įvykdyti Sutartį. Šalies atstovas, sudarydamas ir pasirašydamas Sutartį, nepažeidžia Šalies įstatų, nuostatų ir kitų vidaus dokumentų, Šalies valdymo ir kitų organų ir (arba) kreditorių teisių ir teisėtų interesų, sudarydamas Sutartį jis Šalies ir Šalies organų narių, kreditorių atžvilgiu veikia sąžiningai ir protingai;
17.1.4. Šalis įvertino visas aplinkybes, turinčias esminės reikšmės Sutarties sudarymui ir jos vykdymui. Nė viena iš Sutartyje nurodytų sąlygų ir aplinkybių neturi neigiamos įtakos Šalies valiai sudaryti Sutartį tokiomis sąlygomis, kurios nurodytos Sutartyje, ir vykdyti iš Sutarties kylančius įsipareigojimus;
17.1.5. Sutartis sudaroma vadovaujantis sąžiningumo, protingumo, teisingumo ir Šalių lygiateisiškumo principais, nenaudojant apgaulės ar spaudimo. Šalys atskleidė viena kitai visą joms žinomą informaciją, turinčią esminės reikšmės Sutarties sudarymui ir jos vykdymui;
17.1.6. visi Šalies pareiškimai ir garantijos yra išsamūs ir nepalieka nutylėtų jokių aplinkybių, kurios darytų šiuos pareiškimus ar garantijas neteisingais.
17.2. Rangovas pareiškia ir garantuoja Užsakovui, kad turi visas technines, intelektualines, fizines bei bet kokias kitas galimybes ir savybes, reikalingas ir leidžiančias jam deramai vykdyti Sutarties sąlygas, bei užtikrinti aukščiausią atliekamų Darbų kokybę.
17.3. Rangovas pareiškia ir garantuoja Užsakovui, kad Rangovas ir Rangovo personalas turi galiojančius ir teisėtus visus įstatymuose bei kituose teisės aktuose numatytus leidimus, licencijas, atestatus, teisės pripažinimo dokumentus, reikalingus vykdant Sutartį.
17.4. Rangovas pareiškia ir garantuoja Užsakovui, kad Darbų rezultato disponavimo, valdymo ir naudojimosi teisės nėra apribotos ir jokie tretieji asmenys neturi pretenzijų į Sutartimi perduodamą Darbų rezultatą. 
17.5. Rangovas pareiškia ir garantuoja Užsakovui, kad Darbus atliks griežtai laikantis reikalavimų, įtvirtintų Lietuvos Respublikos civiliniame kodekse (toliau – LR CK), Energetikos įstatymu, elektros įrenginių įrengimą ir eksploatavimą, darbuotojų saugą, eismo saugą bei aplinkos apsaugą reglamentuojantys teisės aktai, bei kituose Lietuvos Respublikos teritorijoje galiojančiuose teisės aktuose;
17.6. Rangovas įsipareigoja vykdant Sutartį laikytis aplinkos apsaugos, socialinės ir darbo teisės įpareigojimų, nustatytų Europos Sąjungos ir nacionalinėje teisėje, kolektyvinėse sutartyse ir VPĮ 5 priede nurodytose tarptautinėse konvencijose.

18.	BENDRIEJI ATSAKOMYBĖS KLAUSIMAI

18.1. Netesybų sumokėjimas už vėlavimą ar pareigų pagal Sutartį pažeidimą neatleidžia Šalies nuo Sutartyje numatytų jos pareigų vykdymo.
18.2. Netesybų sumokėjimas ir (arba) Sutarties įvykdymo užtikrinimo gavimas nepanaikina Šalies teisės reikalauti, kad kita Šalis kompensuotų jos patirtus nuostolius. Šioje Sutartyje nustatytos netesybos yra laikomos minimaliais, neįrodinėtinais Šalių nuostoliais. Kiekviena iš Šalių turi teisę gauti iš kitos Šalies nuostolių, atsiradusių dėl kitos Šalies netinkamo įsipareigojimų pagal Sutartį vykdymo ar nevykdymo.
18.3. Tuo atveju, jei paaiškėja, kad kuris nors iš šioje Sutartyje pateiktų pareiškimų ar garantijų buvo iš esmės neteisingas, melagingas ar klaidinantis, Šalis pažeidėja nukentėjusiai Šaliai privalo atlyginti visus nuostolius, kuriuos nukentėjusioji Šalis patyrė dėl tokio neteisingo, melagingo ar klaidinančio pareiškimo ar garantijos.
18.4. Šioje Sutartyje numatytos teisių gynybos priemonės neapriboja Šalių teisės pasinaudoti kitomis teisėtomis teisių gynybos priemonėmis.
18.5. Atsakomybės apribojimai pagal Sutartį netaikomi, kai žala padaroma tyčia arba dėl didelio neatsargumo, padaroma neturtinė žala, sužalojama sveikata ar atimama gyvybė, taip pat kai padaroma žala (nuostoliai) tretiesiems asmenims, įskaitant atvejus, jeigu vienos Šalies padarytą žalą tretiesiems asmenims atlygina kita Šalis.
18.6. Pasibaigus Sutarties galiojimui, Šalys neatleidžiamos nuo atsakomybės už Sutarties pažeidimą. Pasibaigus Sutarties galiojimui, Šalys nepraranda teisės reikalauti atlyginti dėl Sutarties nevykdymo patirtus nuostolius bei sumokėti netesybas.
18.7. Jeigu Sutartis nutraukiama dėl esminio sutarties pažeidimo pagal Bendrųjų sąlygų 23.2.1 papunktį ir (ar) Rangovas esminę Sutarties sąlygą, nurodytą Specialiųjų sąlygų 11 skyriuje, vykdo su dideliais ar nuolatiniais trūkumais, Rangovas įtraukiamas į nepatikimų tiekėjų sąrašą VPĮ 91 straipsnyje nustatyta tvarka. Atvejai, kuomet laikoma, kad esminė Sutarties sąlyga vykdoma su dideliais arba nuolatiniais trūkumais, nurodyti Specialiųjų sąlygų 11 skyriuje. Esminės Sutarties sąlygos vykdymas su dideliais arba nuolatiniais trūkumais gali būti pripažįstamas ir kitais, Specialiosiose sąlygose nenurodytais, atvejais, įvertinus konkrečias esminės Sutarties sąlygos netinkamo vykdymo aplinkybes.

19.	NENUGALIMA JĖGA (FORCE MAJEURE)

19.1.	Atsakomybė pagal Sutartį netaikoma, taip pat Šalys gali būti visiškai ar iš dalies atleistos nuo civilinės atsakomybės šiais pagrindais:
19.1.1.	dėl nenugalimos jėgos (force majeure) – taikomos LR CK 6.212 straipsnio ir Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo” patvirtintų taisyklių nuostatos;
19.1.2. dėl Europos Sąjungos valstybių veiksmų – kai prievolę pagal Sutartį įvykdyti neįmanoma dėl privalomų ir nenumatytų Europos Sąjungos valstybės institucijų veiksmų (aktų), kurių Šalys neturėjo teisės ginčyti ir šie veiksmai negalėjo būti iš anksto numatyti.
19.2.	Šalis, prašanti ją atleisti nuo atsakomybės, privalo pranešti kitai Šaliai apie nenugalimos jėgos aplinkybes nedelsiant, bet ne vėliau kaip per 5 (penkias) kalendorines dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Šalis taip pat turi pateikti kitai Šaliai atitinkamą pranešimą, kai išnyksta įsipareigojimų nevykdymo pagrindas.
19.3.	Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
19.4. Šios Sutarties nuostatos dėl nenugalimos jėgos aplinkybių taikymo, neatima iš kitos Šalies teisės nutraukti Sutartį arba sustabdyti jos įvykdymą, ir (arba) reikalauti sumokėti netesybas.
19.5.	Jeigu nenugalimos jėgos (force majeure) aplinkybės tęsiasi ilgiau negu 3 (tris) mėnesius nuo pranešimo apie jas gavimo dienos, bet kuri Šalis gali nutraukti Sutartį apie tai pranešusi kitai Šaliai prieš 5 (penkias) darbo dienas. Nenugalima jėga nelaikoma tai, kad Šalis neturi reikiamų finansinių išteklių arba skolininko kontrahentai pažeidžia savo prievoles, arba skolininkas pažeidžia savo prievoles kontrahentams.

20.	SUTARTIES NUOSTATŲ NEGALIOJIMAS

20.1.	Jeigu kuri nors Sutarties nuostata yra arba tampa dalinai ar pilnai negaliojanti, Šalys privalo kuo skubiau sudaryti Susitarimą, ir juo pakeisti negaliojančią nuostatą kita nuostata, kuri, kiek tai yra įmanoma, turėtų tokį patį ekonominį ir teisinį efektą, kokio buvo siekta susitariant dėl negaliojančios Sutarties nuostatos. Tokia negaliojanti nuostata nedaro negaliojančiomis kitų Sutarties nuostatų, jeigu tai nepažeidžia įstatymų bei kitų teisės aktų ir galima daryti prielaidą, kad Sutartis būtų buvusi teisėtai sudaryta ir neįtraukus nuostatos, kuri yra negaliojanti.
20.2.	Jeigu Specialiosiose sąlygose numatytas Bendrųjų sąlygų nuostatos pakeitimas yra arba tampa dalinai ar pilnai negaliojantis, negali būti taikoma tos Bendrųjų sąlygų nuostatos redakcija, buvusi iki pakeitimo. Tokiu atveju Šalys privalo veikti pagal Bendrųjų sąlygų 21.1 punktą.

21.	SUTARTIES PAKEITIMAI

21.1. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurių keitimas numatytas Sutartyje ir (ar) galimas vadovaujantis VPĮ nuostatomis.
21.2. Sutarties pakeitimai įforminami Šalims sudarant Susitarimą, išskyrus Bendrųjų sąlygų 3.2.6.2 ir 3.2.14 punktuose nurodytus Sutarties keitimo atvejus (keičiant ūkio subjektų, subrangovų arba specialistų sąrašą (-us).
21.3. Šalis, inicijuojanti Susitarimą, privalo pateikti kitai Šaliai pranešimą dėl Sutarties pakeitimo bei pagrindimą dėl to, jog yra faktinis ir teisinis pagrindas sudaryti Susitarimą. Kita Šalis per 5 (penkias) darbo dienas (arba per kitą Šalių raštu sutartą protingą terminą) privalo išanalizuoti ir įvertinti gautą informaciją, pateikti savo pastabas ir pasiūlymus, pagrįstus Sutarties ir imperatyviomis įstatymų bei kitų teisės aktų nuostatomis.
21.4. Susitarimas įsigalioja nuo jo sudarymo, jei Susitarime nenurodyta kitaip. Susitarimą, taip pat pakeistąjį (-uosius) ūkio subjektų, subrangovų arba specialistų sąrašą (-us), Užsakovas privalo paviešinti VPĮ 33 ir 86 straipsniuose nustatyta tvarka.
21.5. Specialiosiose sąlygose nurodytų duomenų apie kontaktinius asmenis bei rekvizitų pasikeitimas nelaikomas Sutarties pakeitimu (išskyrus Rangovo, jungtinės veiklos partnerio, ūkio subjekto, subrangovo ar specialisto pakeitimą kitu asmeniu) ir Šalis turi pakeisti tuos duomenis vienašališkai, informuodama apie tai kitą Šalį. Bet kuriuo atveju Sutarties pakeitimu negali būti iš esmės keičiama Sutartis.

22.	SUTARTIES VYKDYMO SUSTABDYMAS

22.1. Nesant Rangovo kaltės ir esant aplinkybėms, kurių Sutarties Šalis negalėjo numatyti Sutarties sudarymo metu, dėl kurių Sutarties Šalis negali vykdyti savo sutartinių įsipareigojimų ir (arba) esant kitoms nenumatytoms aplinkybėms, Sutarties Šalys turi teisę inicijuoti Darbų vykdymo sustabdymą iki atitinkamų aplinkybių pasibaigimo.
22.2. Darbų vykdymas gali būti stabdomas esant bent vienai iš šių aplinkybių:
22.2.1. esant Bendrųjų sąlygų 19 skyriuje numatytoms nenugalimos jėgos aplinkybėms, sutartinių įsipareigojimų vykdymo terminai stabdomi nuo kliūties atsiradimo momento arba, jeigu apie ją nėra laiku pranešta, nuo pranešimo momento ir atnaujinami, kai minėtos aplinkybės nebetrukdo vykdyti Sutarties;
22.2.2. Rangovas Sutartyje nurodyta tvarka negali atlikti Darbų (pavyzdžiui, Užsakovas dėl objektyvių priežasčių negali sudaryti techninių galimybių Darbų atlikimui), o Rangovas dėl to negali vykdyti Sutarties;
22.2.3. dėl nenumatytų Prekių, paslaugų ir (ar) darbų, susijusių su perkamu objektu, kurių poreikis paaiškėjo tik vykdant Sutartį, įsigijimo;
23.2.4. ne dėl Užsakovo kaltės vėluoja kitos Užsakovo pirkimo sutarties, turinčios tiesioginės įtakos šiai Sutarčiai, vykdymas;
22.2.5. esant įrodymais pagrįstoms kliūtims ar trukdymams, sukeltiems Rangovui kitų trečiųjų asmenų ne dėl Rangovo ne laiku ar netinkamai pagal Sutarties sąlygas ir tvarką įvykdytų sutartinių įsipareigojimų;
22.2.6. pasikeitus galiojančiam teisės aktui ar įsigaliojus naujam teisės aktui, kuris turi įtakos šios Sutarties vykdymui;
22.2.7. sutartinių įsipareigojimų stabdymo būtinybė atsirado dėl sustabdyto, perskirstyto, negauto ir panašiai Užsakovo Darbų pirkimui skirto finansavimo arba finansavimo trūkumo;
22.2.8. dėl teisminių (arbitražinių) ginčų su Užsakovu ar trečiaisiais asmenimis, kurių dalykas yra tiesiogiai susijęs su Sutarties vykdymu;
22.2.9. jeigu vykdant Darbus, Darbų vykdymo vietoje yra aptinkami archeologiniai radiniai, kaip jie apibrėžti Lietuvos Respublikos nekilnojamojo kultūros paveldo apsaugos įstatyme;
22.3. Jei Darbų vykdymo sustabdymas atliekamas dėl Bendrųjų sąlygų 22.2 punkte nurodytų aplinkybių ir tęsiasi ne ilgiau kaip 3 (tris) mėnesius, toks stabdymas laikomas Sutarties keitimu joje numatytomis sąlygomis ir įforminamas Sutarties 22.6 punkte nustatyta tvarka.
22.4. Jei Darbų teikimo stabdymas vykdomas dėl kitų aplinkybių, nenurodytų Bendrųjų sąlygų 22.2 punkte ar (ir) Bendrųjų sąlygų 22.2 punkte nurodytos aplinkybės tęsiasi ilgiau nei 3 (tris) mėnesius ir (ar) nesilaikant šiame skyriuje nustatytos tvarkos, tai laikoma Sutarties keitimu, kuris turi būti atliekamas, vadovaujantis VPĮ nuostatomis ir įforminamas Sutarties 22.6 punkte nustatyta tvarka.
22.5. Sutartinių įsipareigojimų vykdymas gali būti stabdomas tik Sutarties galiojimo laikotarpiu tokia tvarka:
22.5.1. atsiradus aplinkybėms, dėl kurių Rangovas negali vykdyti sutartinių įsipareigojimų, Rangovas apie tai nedelsdamas privalo informuoti Užsakovą. Rangovo rašytiniame prašyme turi būti nurodyta stabdymo aplinkybė ir aplinkybės atsiradimą bei galimą terminą pagrindžiantys argumentai, objektyvūs faktai ir įrodymai. Užsakovas, įvertinęs prašymą, ne vėliau kaip per 3 (tris) darbo dienas raštu informuoja Rangovą apie priimtą sprendimą dėl sutartinių įsipareigojimų vykdymo stabdymo. Rangovui nepateikus konkrečių argumentų, faktų, pagrįstų įrodymais, Užsakovas turi teisę raštu atsisakyti patvirtinti sustabdymą;
22.5.2. Užsakovui raštu informavus Rangovą ir pateikus jam argumentuotą paaiškinimą, dėl kokių aplinkybių ir kuriam terminui yra būtina sustabdyti sutartinių įsipareigojimų vykdymo terminą, Rangovas ne vėliau kaip per 3 (tris) darbo dienas raštu informuoja Užsakovą ir patvirtina, kad sutinka su sustabdymu, Rangovas turi teisę prieštarauti sutartinių įsipareigojimų vykdymo sustabdymui tik tuo atveju, jei Rangovas savo sąskaita ir jėgomis gali pašalinti atsiradusias aplinkybes, dėl kurių kilo būtinybė stabdyti sutartinių įsipareigojimų vykdymą;
22.5.3. Rangovas, gavęs Užsakovo raštišką pranešimą apie stabdymą, privalo nedelsiant, bet ne vėliau kaip per 3 (tris) darbo dienas po patvirtinimo išsiuntimo Užsakovui dienos, sustabdyti sutartinių įsipareigojimų ar jų dalies vykdymą, išskyrus Bendrųjų sąlygų 6.2.7 papunktyje numatytas aplinkybes, t. y. bet kuriuo Sutarties vykdymo metu pastebėjus, kad Rangovo atliekami darbai kelia pavojų darbuotojų saugai ir sveikatai, eismo saugai, aplinkos ar turto saugumui, Užsakovas turi teisę pareikalauti, kad Rangovas nedelsiant, bet ne vėliau kaip per 3 (tris) darbo valandas nuo atitinkamo pranešimo gavimo, sustabdytų Darbus, kol Rangovas neužtikrins žmonių sveikatos, darbuotojų ir (ar) eismo saugos ir aplinkos ar turto saugumo. Jei sutartinių įsipareigojimų ar jų dalies vykdymas sustabdytas, Šalys negali vykdyti jokių jiems pagal Sutartį ar Sutarties dalį priskirtų įsipareigojimų.
22.6. Šalys sutartinių įsipareigojimų vykdymo stabdymą įformina rašytiniu susitarimu, nurodant priežastis ir sustabdymo terminą, bei pridedant dokumentus, patvirtinančius sustabdymo pagrindą, ir patvirtina Šalių įgaliotų atstovų parašais. Tokie susitarimai yra neatskiriama Sutarties dalis.
22.7. Sustabdžius Darbus, Rangovas privalo apsaugoti atliktų Darbų rezultatą ir darbų vietoje esančias medžiagas, Įrenginius ir kitą darbų vietoje esantį turtą nuo sugadinimo, praradimo arba žalos arba kitokio pavojingo poveikio. Įstatymuose bei kituose teisės aktuose ir (arba) Techninėje specifikacijoje numatytais atvejais jei numatoma ilgesnė kaip 3 (trijų) mėnesių Darbų atlikimo sustabdymo trukmė.
22.8. Sutartinių įsipareigojimų vykdymas sustabdomas ne ilgesniam kaip konkrečios, pagrįstos aplinkybės egzistavimo laikotarpiui.
22.9. Sustabdymo laikotarpis į konkretaus Užsakymo vykdymo terminą neįskaičiuojamas tik tada, kai Darbai sustabdyti ne dėl Rangovo kaltės. Jeigu Darbai sustabdyti dėl Užsakovo veiksmų ar neveikimo arba Bendrųjų sąlygų 6.2.13 punkte nurodytų aplinkybių, Rangovas turi teisę reikalauti atlyginti tik faktiškai patirtas, būtinas ir dokumentais pagrįstas tiesiogines Išlaidas. Jeigu Darbai sustabdyti dėl Rangovo kaltės, termino pratęsimas ir papildomas atlyginimas netaikomi.
22.10. Jeigu Sutartyje numatytų prievolių įvykdymo terminai buvo sustabdyti Sutartyje nustatytais pagrindais, jie atnaujinami pasibaigus sustabdymą lėmusioms aplinkybėms arba Šalių susitarime nurodytam terminui, priklausomai nuo to, kuris įvyksta anksčiau. Tuo atveju, jeigu Sutartyje numatytų prievolių įvykdymo terminai atnaujinami anksčiau negu pasibaigia Šalių susitarime nurodytas sustabdymo terminas, Šalys Sutartyje numatytų prievolių įvykdymo terminų atnaujinimo datą įformina raštu.
22.11. Sustabdymas gali nukelti konkretaus Užsakymo terminą, tačiau negali automatiškai pratęsti 36 mėnesių Užsakymų teikimo laikotarpio. Priešingu atveju jis prieštarauja Specialiųjų sąlygų 12.2 punktui.
22.12. Jei sutartinių įsipareigojimų vykdymas buvo sustabdytas ilgesniam nei 6 (šešių) mėnesių laikotarpiui, praėjus šiam terminui, viena Šalis gali rašytiniu pranešimu kitos Šalies pareikalauti atnaujinti Sutarties vykdymą. Šaliai be pagrįstų aplinkybių neatnaujinus Sutarties vykdymo per 10 (dešimt) kalendorinių dienų nuo atitinkamo kreipimosi, kita Šalis gali nutraukti Sutartį, apie tai įspėjusi kitą Šalį prieš 10 (dešimt) kalendorinių dienų.

23.	SUTARTIES NUTRAUKIMAS

Sutartis gali būti nutraukiama VPĮ 90 straipsnyje ir Sutartyje numatytais atvejais, įskaitant galimybę nutraukti Sutartį Šalių susitarimu.

23.1.	Pretenzijos dėl Sutarties pažeidimų

23.1.1. Jeigu Šalis pažeidžia Sutartį arba įstatymus bei kitus teisės aktus, kita Šalis turi teisę pareikšti jai rašytinę pretenziją, nurodyti, kokią Sutarties ar įstatymų bei kitų teisės aktų nuostatą ir kokiu būdu kita Šalis pažeidė bei nustatyti protingą terminą ištaisyti pažeidimą.
23.1.2. Pretenziją gavusi Šalis privalo nedelsdama, bet ne vėliau kaip per 5 (penkias) darbo dienas, atsakyti į pretenziją ir nurodyti, kokių priemonių imsis siekdama ištaisyti pažeidimą per pretenzijoje nustatytą terminą arba motyvuotai pasiūlyti kitą pagrįstą terminą. Rangovo teisė siūlyti kitą terminą nelaikoma Užsakovo pareiga tą terminą priimti. Pretenziją gavusios Šalies pasiūlytasis terminas pakeičia terminą, nurodytą pretenzijoje, tik jeigu kita Šalis jį patvirtina.

23.2.	Sutarties nutraukimas Užsakovo iniciatyva

23.2.1. Užsakovas vienašališkai nutraukia Sutartį, įspėjęs Rangovą raštu prieš ne trumpesnį kaip 5 (penkių) kalendorinių dienų terminą, jeigu Rangovas padaro esminį Sutarties pažeidimą, nurodytą Specialiosiose sąlygose, ar Sutarties pažeidimą, kuris atitinka esminio Sutarties pažeidimo požymius, nurodytus LR CK, ir, gavęs Užsakovo pretenziją, per pretenzijoje nurodytą terminą neištaiso pažeidimo.
23.2.2. Užsakovas turi teisę vienašališkai nutraukti Sutartį ar jos dalį raštu įspėjęs Rangovą prieš ne trumpesnį kaip 10 (dešimties) kalendorinių dienų terminą, jeigu:
23.2.2.1. Rangovui yra iškelta bankroto byla, pradėtas bankroto procesas ne teismo tvarka, jis tampa nemokus arba yra nemokumo tikimybė, sustabdo ūkinę veiklą ar susidaro įstatymuose ir kituose teisės aktuose nustatyta tvarka analogiška situacija;
23.2.2.2. Rangovo padėtis pasikeičia ir jis atitinka pirkimo dokumentuose nustatytą pašalinimo pagrindą;
23.2.2.3. pasikeičia teisės aktai, susiję su Sutarties objektu, Sutarties vykdymu ar su Užsakovo vykdoma veikla, kuriai buvo sudaryta Sutartis, ir dėl tokių pakeitimų Užsakovas nusprendžia nutraukti Sutartį;
23.2.2.4. Užsakovas nusprendžia nebevykdyti veiklos, kurios vykdymui Sutartimi įsigyjamų Darbų ir Sutarties poreikis išnyksta;
23.2.2.5. Užsakovo valdymo organas priima sprendimą, dėl kurio Sutarties poreikis išnyksta;
23.2.2.6. pasikeičia (pablogėja) Užsakovo finansinė padėtis ar Užsakovas negauna arba netenka finansavimo ir dėl šios priežasties nusprendžia nutraukti Sutartį;
23.2.2.7. keičiasi Užsakovo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui arba Sutarties poreikiui;
23.2.2.8. nebelieka perkamų Darbų poreikio;
23.2.2.9. Užsakovas iš pirkimų priežiūrą atliekančių institucijų gauna nurodymą ar rekomendaciją nutraukti Sutartį;
23.2.2.10. kai Sutarties įvykdymo užtikrinimą išdavęs subjektas (garantas) negali įvykdyti savo įsipareigojimų ir (ar) Rangovas, Užsakovui raštu pareikalavus, per 10 (dešimt) kalendorinių dienų nepateikia naujo ir (ar) nepratęsia Sutarties įvykdymo užtikrinimo;
23.2.2.11. Rangovas nepateikia ir (ar) nepratęsia reikalaujamų draudimų, garantijų, užtikrinimų, arba jei asmuo, duodantis garantiją, yra nepajėgus laikytis savo įsipareigojimų, arba nustoja galioti šie dokumentai;
23.2.2.12. Rangovas pažeidžia Sutartį arba įstatymus bei kitus teisės aktus ir per Užsakovo rašytinėje pretenzijoje nurodytą terminą neištaiso pažeidimo;
23.2.2.13. Lietuvos Respublikos Vyriausybė Nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad Sutartis neatitinka nacionalinio saugumo interesų (taikoma, jeigu Užsakovas veikia srityse, kurios laikomos nacionaliniam saugumui užtikrinti strategiškai svarbių ūkio sektorių dalimi, ar yra laikomas esminiu subjektu);
23.2.2.14. paaiškėja VPĮ 37 straipsnio 9 dalyje, 45 straipsnio 21 dalyje ir (ar) 47 straipsnio 9 dalyje nurodytos aplinkybės.
23.2.3. Sutartis laikoma niekine ir negaliojančia, jei nustatoma, kad Sutarties vykdymas prieštarauja Lietuvos Respublikoje įgyvendinamoms privalomoms tarptautinėms sankcijoms, kaip tai apibrėžta Sankcijų įstatyme ir kituose tarptautiniuose, Europos Sąjungos ir Lietuvos Respublikos teisės aktuose (bent vienai iš taikomų sankcijų). Sutarties negaliojimo momentas nustatomas vadovaujantis minėtu įstatymu.
23.2.4. Užsakovas nedelsiant, bet ne vėliau kaip per 5 (penkias) kalendorines dienas, vienašališkai nutraukia Sutartį arba sustabdo jos vykdymą privalomų tarptautinių sankcijų, kaip tai apibrėžta Sankcijų įstatyme ir kituose tarptautiniuose, Europos Sąjungos ir Lietuvos Respublikos teisės aktuose, įgyvendinimo laikotarpiui, apie tai įspėjęs Rangovą raštu, jei Sutartis įsigaliojo iki šių tarptautinių sankcijų Lietuvos Respublikoje įgyvendinimo nustatymo. Draudžiama prisiimti naujas prievoles pagal Sutartį, kurių vykdymas prieštarautų Lietuvos Respublikoje įgyvendinamoms tarptautinėms sankcijoms.
23.2.5. Jei Sutartis nutraukiama dėl Rangovo esminio sutarties pažeidimo ar Rangovui nepagrįstai nutraukus Sutarties vykdymą ne Sutartyje nustatyta tvarka, ir jeigu Specialiosiose sąlygose nėra numatyta, kad tinkamas Sutarties įvykdymas yra užtikrinamas Sutarties įvykdymo užtikrinimu, Rangovas įsipareigoja sumokėti Užsakovui Specialiosiose sąlygose nurodyto dydžio baudą ir atlyginti nuostolius, susijusius su Sutarties nutraukimu. Jeigu Specialiosiose sąlygose yra numatyta, kad tinkamas Sutarties įvykdymas yra užtikrinamas Sutarties įvykdymo užtikrinimu, Rangovas įsipareigoja Užsakovui sumokėti likusią dalį Specialiosiose sąlygose nurodyto dydžio baudos ir atlyginti nuostolius, susijusius su Sutarties nutraukimu, kiek jų nepadengia Sutarties įvykdymo užtikrinimas. Užsakovui pareiškus reikalavimą atlyginti patirtus nuostolius, baudos suma įskaitoma į nuostolių atlyginimą.
23.2.6. Sutartis laikoma nutraukta kitą dieną po to, kai pasibaigia įspėjimo apie Sutarties nutraukimą terminas.
23.2.7. Tais atvejais, kai Rangovas pašalina pažeidimą ar išnyksta aplinkybės, dėl kurių buvo inicijuota Sutarties nutraukimo procedūra, Sutartis negali būti nutraukiama ir įspėjimas apie Sutarties nutraukimą netenka galios, jei Rangovas pateikia informaciją apie pažeidimo pašalinimą ar išnykusias aplinkybes, dėl kurių buvo inicijuota Sutarties nutraukimo procedūra.

23.3.	Sutarties nutraukimas Rangovo iniciatyva

23.3.1. Rangovas turi teisę vienašališkai nutraukti Sutartį, jeigu Užsakovas vėluoja sumokėti neginčijamą mokėtiną sumą ilgiau kaip 30 kalendorinių dienų ir jos nesumoka per Rangovo rašytinėje pretenzijoje nustatytą papildomą ne trumpesnį kaip 10 kalendorinių dienų terminą.
23.3.2. Rangovas turi teisę vienašališkai nutraukti Sutartį, įspėjęs Užsakovą raštu prieš ne trumpesnį kaip 10 (dešimties) kalendorinių dienų terminą, jeigu:
23.3.2.1. Užsakovui yra iškelta bankroto byla, pradėtas procesas dėl bankroto ne teismo tvarka, jis tampa nemokus arba yra nemokumo tikimybė, Užsakovas sustabdo veiklą, arba įstatymuose ir kituose teisės aktuose numatyta tvarka susidaro analogiška situacija;
23.3.2.2. Užsakovas pažeidžia Sutartį arba įstatymus bei kitus teisės aktus ir per Rangovo rašytinėje pretenzijoje nurodytą terminą neištaiso pažeidimo, išskyrus Bendrųjų sąlygų 23.3.1 punkte nustatytą atvejį.
23.3.3. Jeigu Bendrųjų sąlygų 23.3.1 punkte nurodytos aplinkybės yra susijusios tik su atskira dalimi arba atskiru Susitarimu, Rangovas turi teisę nutraukti Sutartį tik dėl tos dalies arba nutraukti tik tokį Susitarimą.
23.3.4. Rangovas turi teisę vienašališkai nutraukti Sutartį ir kitais įstatymuose bei kituose teisės aktuose įtvirtintais atvejais.
23.3.5. Jei Sutartis nutraukiama dėl Užsakovo esminio Sutarties pažeidimo ar Užsakovui nepagrįstai nutraukus Sutarties vykdymą ne Sutartyje nustatyta tvarka, Užsakovas įsipareigoja sumokėti Rangovui Specialiosiose sąlygose nurodyto dydžio baudą ir atlyginti nuostolius, susijusius su Sutarties nutraukimu.
23.3.6. Sutartis laikoma nutraukta kitą dieną po to, kai pasibaigia įspėjimo apie Sutarties nutraukimą terminas.
23.3.7. Tais atvejais, kai per įspėjimo apie Sutarties nutraukimą terminą Užsakovas pašalina pažeidimą arba išnyksta aplinkybės, dėl kurių buvo inicijuota Sutarties nutraukimo procedūra, Sutartis negali būti nutraukiama ir įspėjimas apie Sutarties nutraukimą netenka galios, jei Užsakovas informuoja Rangovą apie pašalintą pažeidimą arba išnykusias aplinkybes, dėl kurių buvo inicijuota Sutarties nutraukimo procedūra.

23.4.	Šalių teisės ir pareigos Sutarties nutraukimo atveju

3.4.1. Sutarties nutraukimas neturi įtakos ginčų nagrinėjimo tvarką nustatančių Sutarties sąlygų ir kitų Sutarties sąlygų, kurios pagal savo esmę lieka galioti ir po Sutarties nutraukimo, galiojimui.
23.4.2. Nutraukus Sutartį, Šalys privalo:
23.4.2.1. įsitikinti, jog iki Sutarties nutraukimo dienos atlikti Darbai ir kiti atlikti veiksmai atitinka Sutarties reikalavimus ir Šalys dėl to viena kitai nebereikš pretenzijų;
23.4.2.2. atsiskaityti už iki Sutarties nutraukimo atliktus Darbus, atitinkančius Sutarties reikalavimus;
23.4.2.3. Sutarties nutraukimas neatleidžia Sutarties Šalių nuo netesybų, priskaičiuotų iki Sutarties nutraukimo, mokėjimo.
23.4.3. Užsakovui arba Rangovui Sutartyje ar teisės aktuose nustatytais pagrindais nutraukus Sutartį Rangovas nedelsdamas, bet ne vėliau kaip per 10 (dešimt) kalendorinių dienų nuo pranešimo apie Sutarties nutraukimą gavimo dienos ar Susitarimo dėl Sutarties nutraukimo sudarymo dienos, privalo Šalims pasirašant perdavimo – priėmimo aktą perduoti darbų vietą bei visus Sutarties vykdymo dokumentus, Įrenginių naudojimo instrukcijas ir kitus su Darbais susijusius dokumentus, kurie yra būtini tam, kad Darbai teisės aktų nustatyta tvarka galėtų būti užbaigti.

24.	BENDRAVIMO TVARKA IR KALBA

24.1.	Sutartis sudaroma lietuvių kalba. Jeigu Sutartis ar kuris nors ją sudarantis dokumentas sudaromas kita kalba arba išverčiamas į kitą kalbą, visais atvejais autentišku laikomas tik lietuvių kalba parengtas Sutarties tekstas (jei yra neatitikimų, pirmenybė teikiama lietuvių kalba parengtam tekstui).
24.2. Jeigu Šalis praneša kitai Šaliai apie savo naujus kontaktinius duomenis, tai po to, kai kita Šalis gauna tokį pranešimą, ji visus remiantis Sutartimi siunčiamus pranešimus ir informaciją turi siųsti pagal naujuosius kontaktinius duomenis. Jei Šalis nepraneša apie kontaktinių duomenų pasikeitimą arba kol kita Šalis negauna tokio pranešimo, pranešimo išsiuntimas pagal paskutinius Šaliai žinomus kontaktinius duomenis laikomas tinkamu.
24.3. Jeigu pranešimas yra įteikiamas asmeniškai arba siunčiamas paštu ar per kurjerį, jis turi būti įteikiamas pasirašytinai ir laikomas gautu gavimo patvirtinime nurodytą dieną.
24.4. Jeigu pranešimas siunčiamas el. paštu, laikoma, kad Šalis jį gavo kitą darbo dieną.
24.5. Jeigu pranešimas siunčiamas keliais skirtingais būdais, laikoma, kad gavėjas jį gavo tada, kai jis gavo pirmesnįjį pranešimą.

25.	PRETENZIJOS IR GINČŲ SPRENDIMAS

25.1. Bet kokie ginčai, nesutarimai ar reikalavimai, kylantys iš Sutarties arba susiję su Sutartimi, jos pažeidimu, nutraukimu ar galiojimu, visų pirma turi būti sprendžiami derybomis tarp Šalių įgaliotų atstovų.
25.2. Jeigu Šalys neišsprendžia ginčo derybų būdu, tuomet toks ginčas, nesutarimas ar reikalavimas, kylantis iš šios Sutarties arba susijęs su ja ar jos pažeidimu, nutraukimu arba negaliojimu, yra galutinai sprendžiamas Lietuvos Respublikos teismuose Lietuvos Respublikos įstatymuose nustatyta tvarka.
25.3. Kilę ginčai nesudaro pagrindo Šalims atsisakyti vykdyti savo prievoles pagal Sutartį.

	4.2. Darbų / jų dalies atlikimo termino pratęsimas
	Netaikoma

	4.3. Užsakymų teikimo tvarka
	Užsakymai teikiami Rangovo Specialiųjų sąlygų 2.2 papunktyje nurodytu elektroniniu paštu arba kita Šalių raštu suderinta priemone. Užsakyme nurodomi bent Darbų pavadinimas ar įkainių lentelės pozicija, preliminarus kiekis, vieta, prioritetas, kontaktas vietoje ir terminas, jeigu jis skiriasi nuo Techninės specifikacijos. Pavojingos ar avarinės būklės atveju Užsakymas gali būti pateiktas telefonu ar tekstiniu pranešimu; Užsakovas jį patvirtina raštu ne vėliau kaip kitą darbo dieną. Rangovas nedelsdamas patvirtina Užsakymo gavimą. Rangovas neturi teisės atlikti ir reikalauti apmokėti neužsakytų Darbų, išskyrus neatidėliotinus veiksmus, būtinus tiesioginei grėsmei asmenims ar turtui pašalinti, apie kuriuos Užsakovas informuojamas nedelsiant.

	4.4. Dėl minimalios Užsakymo vertės ar apimties
	Netaikoma.
Užsakovas neprivalo pateikti minimalaus Užsakymų skaičiaus, išpirkti visų preliminarių kiekių ar visos Pradinės sutarties vertės. Rangovas dėl neišpirktos apimties neturi teisės reikalauti negautų pajamų, pelno ar kitų kompensacijų.

	4.5. Pateikiami dokumentai
	Taip pat turi būti pateikiami šie dokumentai: atliktų darbų aktas; Užsakymų suvestinė; faktinių kiekių žiniaraštis pagal įkainių lentelės pozicijas; Darbų vietų ir atlikimo datų sąrašas; energijos vartojimo efektyvumo etiketės, gaminių informacijos lapai, nuorodos į EPREL registrą, gamintojo atitikties deklaracijos, techniniai dokumentai arba kiti lygiaverčiai įrodymai, kai atitinkamoms prekėms taikomi Specialiųjų sąlygų 15.5 punkto reikalavimai; elektros matavimų, bandymų ir paleidimo–derinimo protokolai, kai taikoma; atliekų perdavimą teisėtam tvarkytojui patvirtinantys dokumentai, kai taikoma; išmontuotų tinkamų naudoti gaminių perdavimo dokumentai; nuotraukas prieš ir po Darbų, jeigu jų pagrįstai prašoma Užsakyme; atnaujintos tinklo ar įrenginių schemos ir kita techninė dokumentacija, kai ji buvo keičiama atliekant konkretų Užsakymą arba jos pateikimas nustatytas Techninėje specifikacijoje. Dokumentai pateikiami elektroniniu formatu, išskyrus atvejus, kai teisės aktai reikalauja originalo.

	5. SUTARTIES KAINA IR ATSISKAITYMO TVARKA

	5.1. Sutarčiai taikomas kainos apskaičiavimo būdas
	Taikoma fiksuoto įkainio kainodara. 
Mokama už faktiškai, tinkamai ir pagal Užsakymą atliktus bei Užsakovo priimtus Darbų kiekius, taikant Rangovo pasiūlymo įkainių lentelėje nurodytus įkainius. Įkainiai apima visas Darbams būtinas tiesiogines ir netiesiogines sąnaudas, įskaitant darbą, medžiagas, įrangą, mechanizmus, transportą, kėlimą, saugos priemones, leidimus ir suderinimus, bandymus, dokumentaciją, atliekų sutvarkymą, mokesčius ir Rangovo pelną, išskyrus PVM ir tik tas išlaidas, kurios įkainių lentelėje aiškiai nurodytos kaip apmokamos atskirai.

	5.2. Pradinės sutarties vertė ir Sutarties kaina, kai taikoma fiksuoto įkainio kainodara













	Pradinės sutarties vertė yra 289 256,20 Eur be PVM (du šimtai aštuoniasdešimt devyni tūkstančiai du šimtai penkiasdešimt šeši eurai, 20 ct)
PVM sudaro 60 743,80 Eur (šešiasdešimt tūkstančių septyni šimtai keturiasdešimt trys eurai, 80 ct).
Sutarties kaina yra 350 000,00 Eur (trys šimtai penkiasdešimt tūkstančių eurų, 00 ct) su PVM.

Šioje Sutartyje Pradinės sutarties vertė yra lygi maksimaliai pirkimui skirtai lėšų sumai be PVM Pirkimo dokumentuose ir Sutartyje nurodytų Darbų įsigijimui Rangovo pasiūlyme nurodytais įkainiais be PVM. Užsakovas perka Darbus pagal poreikį Sutartyje arba jos priede Nr. [...] nurodytais įkainiais, ir apmoka už faktinį tinkamai atliktų Darbų kiekį neviršijant Pradinės sutarties vertės.
Užsakovas neįsipareigoja išpirkti maksimalaus Darbų kiekio ar bet kokios jo dalies.

	5.3. Sutarties kainos / įkainių perskaičiavimas taikant peržiūros taisykles
	Sutarties kaina / įkainiai bus perskaičiuojami:
5.3.1. dėl PVM tarifo pasikeitimo;
5.3.2. dėl kainų lygio pokyčio;

	5.3.1. Sutarties kainos / įkainių peržiūra dėl PVM tarifo pasikeitimo
	Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Rangovo atliekamų Darbų Sutartyje nurodytai kainai / įkainiams, Sutarties kaina / įkainiai perskaičiuojami nekeičiant Darbų kainos / įkainio be PVM.

Perskaičiavimas įforminamas Susitarimu ne vėliau kaip per 30 (trisdešimt) kalendorinių dienų nuo PVM mokėjimą reglamentuojančių teisės aktų pasikeitimo, kuris tampa neatskiriama Sutarties dalimi.

Perskaičiuota (-i) Sutarties kaina / įkainiai turi būti taikoma (-i) tinkamai atliktiems ir neperduotiems Užsakovui Darbams nuo naujo PVM įvedimo datos nepriklausomai nuo to, kada pasirašytas Susitarimas.

	5.3.3. Sutarties kainos / įkainių peržiūra dėl kainų lygio pokyčio

	5.3.3.1. Sutarties kaina (įkainiai) gali būti peržiūrima (-i) dėl kainų lygio pokyčio bet kurios iš Šalių rašytiniu prašymu. Peržiūros momentas yra Šalies prašymo kitai Šaliai peržiūrėti Sutarties kainą gavimo diena. 
5.3.3.2. Pirmoji Sutarties kainos (įkainių) be PVM peržiūra gali būti atliekama ne anksčiau kaip po 6 (šešių) mėnesių  nuo Sutarties įsigaliojimo dienos ir po to Sutarties kaina gali būti peržiūrima ne dažniau negu kas 6 (šeši) mėnesiai nuo Susitarimo dėl paskutinio perskaičiavimo pagal šį Specialiųjų sąlygų punktą įsigaliojimo dienos. 
5.3.3.3. Rangovui mokėtinos sumos už Darbus gali būti perskaičiuojamos, jeigu Valstybinės duomenų agentūros Oficialiosios statistikos portale (www.stat.gov.lt) Rodiklių duomenų bazės duomenimis kas mėnesį skelbiamo Statybos sąnaudų elementų kainų indekso (pagal Statinių pagal tipą klasifikatorių (CC): „Visi statiniai“, „Inžineriniai statiniai → Inžineriniai tinklai (išskyrus nuotekų šalinimo)“) (toliau – Indeksas), reikšmė pakinta daugiau kaip 0,05 (penkios šimtosios) per bet kurį Darbų vykdymo laikotarpį.
5.3.3.4. Sutarties kaina perskaičiuojama dėl Indekso pokyčio, pagal Sutartį neišpirktų Darbų vertę padauginant iš Indekso pokyčio koeficiento, kuris apskaičiuojamas pagal toliau nurodytą formulę: 
K = IPb / IPr 
Kur:
K – Indekso pokyčio koeficientas, kuris nurodomas ir taikomas 4 (keturių) skaičių po kablelio tikslumu; 
IPb – Indekso reikšmė laikotarpio pabaigoje; 
IPr – Indekso reikšmė laikotarpio pradžioje; 
Laikotarpis yra bet koks laikotarpis, kurio pradžia yra ne ankstesnė, negu pasiūlymų pateikimo pirkime termino pabaigos diena, pabaiga ne vėlesnė, negu paskutiniojo Atliktų darbų akto pagal Sutartį sudarymo diena. 
Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
5.3.3.5. Rangovui mokėtinos sumos be PVM gali būti peržiūrimos tik tiems Darbams, kurie nėra faktiškai atlikti iki prašymo peržiūrėti Sutarties kainą (įkainius) gavimo dienos. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.
5.3.3.6. Jeigu Darbai vėluoja dėl Rangovo kaltės, uždelstų Darbų kaina (įkainiai) nėra perskaičiuojama (-i) dėl kainų lygio kilimo (kai Indekso pokyčio koeficientas yra didesnis nei 1,05 (vienas ir penkios šimtosios) (nurodomas pagal Specialiųjų sąlygų 5.3.3.7. papunktyje pasirinktą Indekso pokytį)), tačiau yra perskaičiuojama (-i) dėl kainų lygio kritimo (kai Indekso pokyčio koeficientas yra mažesnis nei 0,95 (devyniasdešimt penkios šimtosios) (nurodomas pagal Specialiųjų sąlygų 5.3.3.3. papunktyje pasirinktą Indekso pokytį)) Sutartyje nustatyta tvarka ir sąlygomis.
5.3.3.8. Šalis, siekianti Sutarties kainos (įkainių) peržiūros, privalo raštu kreiptis į kitą Šalį ir prašyme pateikti visą reikalingą informaciją: Sutarties pavadinimą, numerį, datą, neperduotų Darbų sąrašą su kiekiais, Indekso reikšmes su nuorodomis į viešus šaltinius Valstybės duomenų agentūros Oficialiosios statistikos portale arba kitus oficialius šaltinių duomenis, kita svarbi informacija. Prašyme Šalis neturi teisės nurodyti kito indekso ar prašyti perskaičiavimo pagal kitą indeksą nei nurodytas šioje procedūroje.
5.3.3.9. Šalys privalo sudaryti Susitarimą dėl kainos (įkainių) perskaičiavimo per 10 darbo dienų nuo Šalies prašymo kitai Šaliai perskaičiuoti kainą (įkainius) pateikimo dienos. Šalys privalo Susitarime nurodyti Indekso reikšmę laikotarpio pradžioje ir jos nustatymo datą, Indekso reikšmę laikotarpio pabaigoje ir jos nustatymo datą, Indekso pokyčio koeficientą, perskaičiuotą fiksuotos kainos sumą arba perskaičiuotus fiksuotus įkainius (įskaitant Sutarties kainos (įkainių) detalizacijos žiniaraštyje nurodytus įkainius (jei taikoma)), perskaičiuotą Pradinės sutarties vertę, perskaičiuotą Sutarties įvykdymo užtikrinimo sumą (jeigu ji turi būti didinama Sutartyje nustatyta tvarka), perskaičiuotą Darbų ir Rangovo civilinės atsakomybės privalomojo draudimo sumą (šios sumos turi būti padauginamos iš Indekso pokyčio koeficiento) bei kitą perskaičiavimui reikšmingą informaciją. 
5.3.3.10. Susitarimu Šalys neturi teisės keisti procedūroje nurodytos tvarkos ar kitų Sutarties nuostatų, išskyrus, jei keitimas atliekamas pagal Lietuvos Respublikos viešųjų pirkimų įstatymo (toliau – VPĮ) nuostatas.
5.3.3.11. Po to, kai Šalys sudaro Susitarimą dėl kainos (įkainių) perskaičiavimo, perskaičiuotoji kaina (įkainiai) taikoma Darbams, kurie yra įtraukiami į Atliktų darbų aktus (kaip per ataskaitinį laikotarpį atlikti Darbai), Rangovo pateikiamus po Šalies prašymo kitai Šaliai perskaičiuoti kainą (įkainius) pateikimo. Jeigu dėl Susitarimo sudarymui reikalingo laiko gali vėluoti Atliktų darbų aktų pateikimas, Rangovas turi teisę arba (a) pateikti Atliktų darbų aktą su neperskaičiuotomis kainomis (įkainiais) ir perskaičiavimą atlikti kitame Atliktų darbų akte, arba (b) sustabdyti Atliktų darbų akto pateikimą iki bus perskaičiuotos kainos (įkainiai).

	5.4. Atsiskaitymo su Rangovu terminas ir tvarka
	Užsakovas atsiskaito su Rangovu ne vėliau kaip per 30 kalendorinių dienų po Darbų perdavimo – priėmimo akto (-ų) pasirašymo ir pasirašyto Darbų perdavimo – priėmimo akto (-ų) pagrindu išrašytos Sąskaitos, atitinkančios Sutarties Bendrosiose sąlygose nurodytus reikalavimus priėmimo per informacinę sistemą SABIS dienos.

Už faktiškai, tinkamai, kokybiškai atliktus bei perduotus Darbus Rangovui apmokama:
1) atlikus Užsakyme nurodytus Darbus;

	6. DARBŲ KOKYBĖ IR GARANTINIAI ĮSIPAREIGOJIMAI

	6.1. Garantinis terminas


	LED šviestuvams taikoma ne trumpesnė kaip 5 metų gamintojo garantija. Kitoms sumontuotoms medžiagoms ir įrenginiams taikoma gamintojo garantija, bet ne trumpesnė kaip 24 mėnesiai, jeigu Techninė specifikacija nenustato ilgesnio termino. Darbų rezultatui taikomas ne trumpesnis kaip 24 mėnesių garantinis terminas nuo atitinkamų Darbų priėmimo dienos. Kai konkretiems statybos darbams imperatyvūs teisės aktai nustato ilgesnius garantinius terminus, taikomi ilgesni terminai. Pakeistai ar iš naujo atliktai daliai garantinis terminas skaičiuojamas iš naujo nuo jos priėmimo.

	6.2. Terminas Darbų defektams pašalinti
	Apie garantinį Defektą Užsakovas praneša Rangovui raštu. Jei Defektas kelia pavojų asmenims, eismo ar elektros saugai arba gali didinti žalą, Rangovas pradeda jį šalinti nedelsdamas ir atvyksta ne vėliau kaip per 2 valandas. Kitą Defektą Rangovas pradeda šalinti ne vėliau kaip per 2 darbo dienas ir pašalina per Užsakovo pagrįstai nustatytą terminą, atsižvelgiant į pobūdį, bet paprastai ne ilgiau kaip per 5 darbo dienas. Jei reikia užsakyti specialų gaminį, Šalys raštu nustato objektyviai būtina terminą, Rangovui nedelsiant pritaikius laikiną saugią priemonę.

	7. DRAUDIMAS

	7.1. Elektros įrenginių įrengimo veiklos profesinės civilinės atsakomybės draudimas
	7.1.1. Rangovas, vykdantis elektros įrenginių įrengimo veiklą, visą šios veiklos vykdymo pagal Sutartį laikotarpį privalo turėti galiojantį Energetikos įstatymo 22¹ straipsnyje nustatytą profesinės civilinės atsakomybės draudimą.
7.1.2. Jeigu Rangovas elektros įrenginių įrengimo darbams pasitelkia subrangovą ar kitą ūkio subjektą, kuris pagal teisės aktus privalo turėti elektros įrenginių įrengimo veiklos atestatą, Rangovas privalo užtikrinti, kad toks subjektas taip pat turėtų galiojantį profesinės civilinės atsakomybės draudimą.
7.1.3. Prieš pradėdamas elektros įrenginių įrengimo darbus Rangovas Užsakovui pateikia galiojančio profesinės civilinės atsakomybės draudimo liudijimo (poliso) kopiją ir, jeigu tai nėra matyti iš draudimo liudijimo, dokumentą, patvirtinantį draudimo įmokos sumokėjimą.
7.1.4. Jeigu draudimo sutartis baigiasi Sutarties vykdymo laikotarpiu, Rangovas ne vėliau kaip per 5 darbo dienas nuo draudimo sutarties pratęsimo ar naujos draudimo sutarties sudarymo pateikia atnaujintus dokumentus.

	8. SUTARTIES VYKDYMUI PASITELKIAMI ŪKIO SUBJEKTAI, SUBRANGOVAI IR (AR) SPECIALISTAI

	8.1. Sutarties vykdymui pasitelkiami ūkio subjektai, subrangovai ir (ar) specialistai
	8.1.1. Sutarties vykdymui pasitelkiami specialistai yra nurodyti Sutarties priede Nr. [...] (įrašyti priedo numerį ir pavadinimą)

8.1.2. Sutarties vykdymui ūkio subjektai ir (ar) subrangovai nepasitelkiami.

arba

8.1.2. Sutarties vykdymui pasitelkiami ūkio subjektai ir (ar) subrangovai yra nurodyti Sutarties priede Nr. [...] (įrašyti priedo numerį ir pavadinimą)


	9. PRIEVOLIŲ PAGAL SUTARTĮ ĮVYKDYMO UŽTIKRINIMAS

	9.1. Prievolių pagal Sutartį įvykdymo užtikrinimas
	Prievolių pagal Sutartį įvykdymas užtikrinamas:
Netesybomis (delspinigiais, bauda);
Pavedimu į Užsakovo banko sąskaitą;
Pirmo pareikalavimo banko garantija;
Draudimo bendrovės laidavimo draudimu;
Kredito unijos garantija.

	9.2. Sutarties įvykdymo užtikrinimo galiojimo terminas
	Sutarties įvykdymo užtikrinimo galiojimo terminas turi būti ne trumpesnis nei Sutarties galiojimo terminas, kuriuo gali būti teikiami Užsakymai, ir ne trumpiau nei 30 (trisdešimt)  kalendorinių dienų po paskutinio pagal Sutartį pateikto Užsakymo Darbų perdavimo–priėmimo akto pasirašymo.

	9.3. Sutarties įvykdymo užtikrinimo pateikimas
	Rangovas ne vėliau kaip per 10 (dešimt) darbo dienų nuo Sutarties pasirašymo dienos turi pateikti Užsakovui 5 procentų dydžio nuo Pradinės Sutarties vertės, nurodytos Specialiųjų sąlygų 5.2 punkte, sutarties įvykdymo užtikrinimą vienu iš šių būdų – pavedimu į Užsakovo banko sąskaitą, pirmo pareikalavimo banko garantiją, draudimo bendrovės laidavimo raštu arba kredito unijos garantiją, atitinkančius Bendrųjų sąlygų 11 skyriaus reikalavimus. Esant poreikiui, gavus Rangovo prašymą, šis terminas gali būti pratęstas Šalių suderintam terminui.
Kartu su sutarties įvykdymo užtikrinimo laidavimo raštu Rangovas privalo pateikti laidavimo rašto įmokos sumokėjimą pagrindžiantį dokumentą (mokėjimo kopiją).

	10. ŠALIŲ ATSAKOMYBĖ

	10.1. Užsakovui taikomos netesybos už mokėjimų pagal Sutartį vėlavimą
	Jei Užsakovas, gavęs tinkamai pateiktą ir užpildytą Sąskaitą, uždelsia atsiskaityti už tinkamai ir kokybiškai Rangovo atliktus Darbus per Sutartyje nurodytą terminą, Rangovas nuo kitos nei nustatytas terminas dienos skaičiuoja Užsakovui 0,02 (dvi šimtosios) procento dydžio delspinigius nuo vėluojamos atsiskaityti sumos be PVM už kiekvieną vėlavimo dieną. Maksimali delspinigių suma –20 (dvidešimt) procentų Sutarties kainos be PVM.
Delspinigiai už pavėluotus mokėjimus gali būti skaičiuojami nuo kitos dienos, kai turėjo būti sumokėta į Rangovo banko sąskaitą iki tos dienos, kai mokėjimas buvo atliktas iš Užsakovo ar atitinkamos institucijos, vykdančios mokėjimus, sąskaitos.

	10.2. Rangovui taikomos netesybos
	10.2.1. Jei Rangovas vėluoja atlikti Darbus ar jų dalį, t. y. nesilaiko Sutartyje nustatytų Darbų atlikimo terminų arba nevykdo kitų sutartinių įsipareigojimų, Užsakovas nuo kitos, nei nustatytas terminas, dienos Rangovui skaičiuoja 0,02 (dvi šimtosios) procento dydžio delspinigius už kiekvieną uždelstą dieną nuo vėluojamų atlikti Darbų ar kitų sutartinių įsipareigojimų nevykdymo kainos be PVM, bet ne daugiau kaip 20 (dvidešimt) procentų nuo Sutarties kainos be PVM.
10.2.2. Jeigu Rangovas vėluoja grąžinti dėl Rangovui mokėtinos sumos sumažinimo susidariusią permoką pagal Bendrųjų sąlygų 8.2.2.2 papunktį, Užsakovas nuo kitos nei nustatytas terminas dienos Rangovui skaičiuoja 0,02 (dvi šimtosios) procento dydžio delspinigius už kiekvieną uždelstą dieną nuo laiku negrąžintos permokos kainos be PVM, bet ne daugiau kaip 20 (dvidešimt) procentų nuo Sutarties kainos be PVM.
10.2.3. Rangovas privalo sumokėti Užsakovui netesybas per 30 (trisdešimt) kalendorinių dienų nuo Užsakovo pareikalavimo, jeigu netesybų suma nėra išskaitoma iš Rangovui mokėtinos sumos.

	10.3. Rangovui / Užsakovui taikoma bauda nutraukus Sutartį dėl esminio Sutarties pažeidimo ar nepagrįstai nutraukus Sutarties vykdymą ne Sutartyje nustatyta tvarka
	10.3.1. Nutraukus Sutartį dėl esminio Sutarties pažeidimo, nustatyto Sutarties Specialiosiose sąlygose, mokama 10 (dešimt) procentų dydžio bauda nuo Pradinės sutarties vertės, nurodytos Specialiųjų sąlygų 5.2 punkte.
10.3.2. Nepagrįstai nutraukus Sutarties vykdymą ne Sutartyje nustatyta tvarka, mokama 10 (dešimt) procentų dydžio bauda nuo Pradinės sutarties vertės, nurodytos Specialiųjų sąlygų 5.2 punkte.

	10.4. Rangovui taikoma bauda dėl Bendrųjų sąlygų 6.2.12 punkte nustatytų reikalavimų (netinkamų Prekių pašalinimo arba pakeitimo tinkamomis Prekėmis) nesilaikymo
	Jei Rangovas per Užsakovo pagrįstai nustatytą terminą nepašalina netinkamų medžiagų ir įrenginių ar nepakeičia jų tinkamais, taikoma 0,05 procento delspinigių nuo tokių medžiagų ir įrenginių ir su jomis susijusių Darbų vertės už kiekvieną dieną.

	11. ESMINĖS SUTARTIES SĄLYGOS

	11.1. Esminės Sutarties sąlygos
	Sutarties dalykas, Sutarties kaina, apmokėjimo sąlygos ir tvarka, Darbų ir susijusių įsipareigojimų kokybė, Darbų atlikimo ir įsipareigojimų įvykdymo terminai.

	11.2. Dideli arba nuolatiniai esminės Sutarties sąlygos vykdymo trūkumai
	Dideliais arba nuolatiniais esminių Sutarties sąlygų vykdymo trūkumais laikomi šie atvejai:
11.2.1. Sutarties dalyko vykdymas netinkamai – kai Rangovas atlieka darbus, kurie neatitinka Sutartyje, techninėje specifikacijoje nustatytų reikalavimų, ir / arba toks neatitikimas nustatomas 2 ar daugiau kartų, nepriklausomai nuo to, ar trūkumai vėliau buvo pašalinti.
11.2.2. Sutarties kainos ir / arba apmokėjimo sąlygų ir tvarkos pažeidimai – kai Rangovas be Užsakovo sutikimo keičia kainodarą ar sąskaitose taiko kainas, neatitinkančias Sutarties nuostatų, ir toks pažeidimas nustatomas bent vieną kartą.
11.2.3. Darbų teikimo kokybės pažeidimai – kai darbų kokybė neatitinka Sutartyje nustatytų kokybės reikalavimų ir trūkumai nėra pašalinami per Užsakovo nustatytą protingą terminą, ir / arba tokie patys ar analogiški trūkumai nustatomi 2 ar daugiau kartų per Sutarties galiojimo laikotarpį.
11.2.4. Darbų ar įsipareigojimų įvykdymo terminų pažeidimai – kai Rangovas vėluoja atlikti darbus daugiau kaip 5 darbo dienas, arba sistemingai (ne mažiau kaip 2 kartus) nesilaiko Sutartyje nustatytų darbų teikimo terminų.
11.2.5. Kiti esminiai pažeidimai, kurie dėl savo pobūdžio, masto ar pasekmių iš esmės pažeidžia Užsakovo interesus ir trukdo pasiekti Sutarties tikslą.

	12. SUTARTIES GALIOJIMAS IR KEITIMAS

	12.1. Sutarties sudarymas ir įsigaliojimas
	Ši Sutartis laikoma sudaryta, kai (pirma) ją pasirašo abi Šalys, ir (antra) pateikiamas sutarties įvykdymo užtikrinimas.
Sutartis galioja iki visiško prievolių įvykdymo (kol bus išnaudota Pradinės Sutarties vertė), bet jos terminas negali būti ilgesnis kaip 36 mėnesius, atsižvelgus į Darbų priėmimo ir apmokėjimo už Darbus terminus ar kt. aplinkybes.

	12.2. Sutarties galiojimo termino pratęsimas
	Netaikoma 

	13. SUTARTIES NUTRAUKIMAS

	13.1. Sutarties nutraukimo pagrindai
	Sutartis gali būti nutraukiama rašytiniu Šalių susitarimu arba vienašališkai, Bendrosiose sąlygose ir šiais Specialiosiose sąlygose nurodytais atvejais ir nustatyta tvarka.

	13.2. Esminiai Sutarties pažeidimai
	13.2.1. jeigu Rangovas nevykdo prisiimtų įsipareigojimų už Sutartyje nustatytą Sutarties kainą / įkainius;
13.2.2. jeigu Rangovas nepateikia Sutarties įvykdymo užtikrinimo pratęsimo ilgiau kaip 10 (dešimt) dienų nuo galiojančio Sutarties įvykdymo užtikrinimo termino pabaigos Bendrosiose sąlygose nustatyta tvarka (išskyrus pirminį Sutarties įvykdymo užtikrinimą);
13.2.3. kai Rangovas vėluoja tinkamai įvykdyti ir (arba) nevykdo savo sutartinių įsipareigojimų ilgiau kaip 30 (trisdešimt) dienų; 
13.2.4. jeigu Rangovas nesilaiko Sutartyje nustatytų Darbų atlikimo terminų 2 (du) kartus iš eilės arba vėluoja atlikti Darbus daugiau kaip 30 (trisdešimt) dienų nuo Sutartyje nustatyto Darbų atlikimo termino;
13.2.5. jeigu Rangovas nesilaiko Darbų atlikimo terminų ir priskaičiuotų netesybų už vėlavimą suma viršija 20 (dvidešimt) procentų nuo Sutarties kainos be PVM;
13.2.6. Rangovas daugiau kaip 2 (du) kartus atlieka Darbus, kurie neatitinka Sutartyje ir (ar) įstatymuose nustatytų reikalavimų Darbų atlikimui;
13.2.7. Rangovo ir / ar Rangovo personalo kvalifikacija tapo nebeatitinkančia pirkimo dokumentuose nustatytų Sutarties tinkamam vykdymui būtinų reikalavimų ir šie neatitikimai nebuvo ištaisyti per 14 (keturiolika) kalendorinių dienų nuo kvalifikacijos tapimo neatitinkančia dienos;
13.2.8. Rangovas sudaro subrangos sutartį neinformavęs Užsakovo;
13.2.9. Rangovas 2 (du) kartus pažeidžia esminę Sutarties sąlygą.

	14. APLINKOS APSAUGOS IR SOCIALINIAI KRITERIJAI

	14.1. Su perkamais Darbais susiję aplinkos apsaugos kriterijai 
	Rangovas visą Sutarties vykdymo laikotarpį taiko pirkimo dokumentuose pagal Aplinkos apsaugos kriterijų taikymo tvarkos aprašo 4.3 papunktį nustatytas ir savo pasiūlyme pagrįstas aplinkos apsaugos vadybos priemones. Rangovas rūšiuoja ir teisėtiems tvarkytojams perduoda atliekas, užkerta kelią alyvų, degalų ir kitų teršalų patekimui į aplinką, mažina triukšmą bei dulkių sklaidą ir Darbų vietą palieka sutvarkytą. Šis punktas nustato Sutarties vykdymo sąlygas, o ne papildomą kvalifikacijos reikalavimą.

	14.2. Su perkamais Darbais susiję socialiniai kriterijai
	Netaikoma

	15. SPECIALIŲJŲ SĄLYGŲ PAPILDYMAI
(jeigu būtina dėl konkretaus Sutarties dalyko specifikos)

	15.1.
	15.1.1. Rangovas savo sąskaita užtikrina, kad jo personalas turėtų elektrosaugos, darbų aukštyje, kėlimo įrenginių naudojimo ir kitą konkretiems veiksmams pagal teisės aktus privalomą kompetenciją. Šie reikalavimai tikrinami vykdant Sutartį pagal faktinį Užsakymą ir nelaikomi savarankiškais Rangovo kvalifikacijos reikalavimais, jeigu pirkimo dokumentuose aiškiai nenustatyta kitaip.
15.1.2. Rangovas privalo paskirti reikiamą skaičių specialistų, kad užtikrintų tinkamą sutarties vykdymą: visus elektros darbus turės vykdyti atitinkamą galiojančią apsaugos nuo elektros kategoriją ir konkretiems darbams būtinas teises turintys darbuotojai;  aukštalipio darbus, darbus kėlimo įrenginių lopšiuose ir medžių ar krūmų genėjimo darbus turės atlikti bei jiems vadovauti teisės aktų nustatytus mokymus baigę, apmokyti, instruktuoti ir, kai taikoma, atitinkamą kvalifikaciją patvirtinančius dokumentus turintys asmenys. Rangovas iki atitinkamų darbų pradžios, perkančiajai organizacijai pareikalavus, pateikia tai patvirtinančius dokumentus.
15.1.3. Darbams ant AB „Energijos skirstymo operatorius“ eksploatuojamų atramų ar kituose jo įrenginiuose Rangovas prieš Darbų pradžią savo sąskaita gauna reikiamus leidimus, suderinimus ir laikosi tinklo operatoriaus reikalavimų.
15.1.4. Išmontuotos tinkamos naudoti medžiagos ir įrenginiai yra Užsakovo nuosavybė; Rangovas juos apskaito, saugo ir pristato į Užsakovo nurodytą vietą. Atliekos tampa Rangovo atsakomybe ir tvarkomos teisės aktų nustatyta tvarka, jeigu Užsakyme nenurodyta kitaip.
15.1.5. Kai Darbai atliekami veikiančiame tinkle ar viešoje erdvėje, Rangovas užtikrina saugų eismą ir pėsčiųjų judėjimą, tinkamą aptvėrimą, ženklinimą, įtampos išjungimą ir darbo vietos apsaugą; darbų vieta negali būti palikta pavojingos būklės.
15.1.6. Energijos vartojimo efektyvumo reikalavimai:
15.1.6.1. Jeigu Rangovas, vykdydamas Sutartį, Darbams atlikti įsigyja ir naudoja naujas prekes, įtrauktas į Lietuvos Respublikos energetikos ministro 2015 m. birželio 18 d. įsakymu Nr. 1-154 patvirtinto Prekėms, paslaugoms, darbams ir pastatams taikomų energijos vartojimo efektyvumo reikalavimų (kriterijų) ir jų taikymo tvarkos aprašo priede pateiktą prekių sąrašą, įskaitant naujus šviesos šaltinius, tokios prekės turi atitikti minėto Tvarkos aprašo 4.2 papunkčio reikalavimus.
15.1.6.2. Energijos vartojimo efektyvumo ženklinimo reikalavimai taikomi naujiems šviesos šaltiniams, įskaitant šviestuvuose esančius šviesos šaltinius, kai jiems šie reikalavimai taikytini pagal Europos Sąjungos teisės aktus. Tokie šviesos šaltiniai turi atitikti vieną iš dviejų aukščiausių energijos vartojimo efektyvumo klasių, prieinamų Europos Sąjungos rinkoje, nustatytų pagal taikomus Europos Komisijos deleguotuosius reglamentus.
15.1.6.3. Jeigu konkrečiai prekei energijos vartojimo efektyvumo ženklinimo reikalavimai netaikomi, prekė turi atitikti jai taikomuose Europos Komisijos reglamentuose dėl ekologinio projektavimo nustatytus efektyvaus energijos vartojimo kriterijus.
15.1.6.4. Rangovas, prieš pirmą kartą pagal Sutartį montuodamas ar panaudodamas konkretų prekės modelį, pateikia Užsakovui prekės gamintoją, modelį ir bent vieną iš šių atitiktį patvirtinančių įrodymų:
a. galiojančią energijos vartojimo efektyvumo etiketę;
b. gaminio informacijos lapą;
c. nuorodą į Europos energijos vartojimo efektyvumo etikete ženklinamų gaminių registrą (EPREL);
d. gamintojo atitikties deklaraciją arba gamintojo techninius dokumentus, kai taikomi ekologinio projektavimo reikalavimai;
e. kitus lygiaverčius dokumentus.
Pakartotinai naudojant tą patį, anksčiau Užsakovui pateiktais dokumentais pagrįstą modelį, dokumentų iš naujo pateikti nereikia, išskyrus atvejį, kai pasikeičia prekės savybės, modelis, dokumentai arba taikomi reikalavimai.
15.1.6.5. Šiame punkte nustatyti reikalavimai taikomi tik naujoms prekėms, kurias Rangovas įsigyja ir naudoja vykdydamas Sutartį. Jie netaikomi Užsakovo perduotoms, remontuojamoms, pakartotinai naudojamoms ar iš esamo apšvietimo tinklo išmontuotoms ir vėl panaudojamoms prekėms.
15.1.6.6. Rangovas negali naudoti ar montuoti nustatytų energijos vartojimo efektyvumo reikalavimų neatitinkančių prekių. Nustačius neatitiktį, Rangovas savo sąskaita ir per Užsakovo nustatytą pagrįstą terminą privalo netinkamą prekę pakeisti tinkama, neįgydamas teisės į papildomą apmokėjimą ar Darbų atlikimo termino pratęsimą.

	16. KITOS SĄLYGOS

	Šalys, pasirašydamos šią Sutartį, patvirtina, kad perskaitė Sutarties sąlygas, suprato jos turinį ir visos Sutarties sąlygos visiškai atitinka jų valią ir tikruosius ketinimus.

	17. SUTARTIES PRIEDAI

	17.1. Priedas Nr. 1
	

	17.2. Priedas Nr. 2
	

	17.3. Priedas Nr. 3
	

	17.4. Priedas Nr. 4
	

	17.5. Priedas Nr. 5
	

	18. ŠALIŲ ATSTOVŲ PARAŠAI

	UŽSAKOVAS
	RANGOVAS

	(nurodomos atstovo pareigos, vardas, pavardė)
	(nurodomos atstovo pareigos, vardas, pavardė)

